Predsednik Srbije primio decu iz Kosovskog Pomoravlja – Info Centar Juga\nVučić je u zgradi Predsedništva pozdravio decu iz Kosovske Kamenice, Kosovske Vitine i Gnjilana, i poručio im da je zgrada Predsedništva njihova kuća.\n„Želim da se upoznate s istorijom ove zgrade i istorijom vaše i naše zemlje. Znam u kakvim teškim uslovima živite i zato, molim vas, vaše učitelje i vaše roditelje da nastavite da opstajete na svojim ognjištima i da ne skrivate ljubav prema svojoj otadžbini“, rekao je predsednik.\nVučić je deci poručio da se bore, uče i budu vredni kako bi jednog dana i oni obavljali funkciju predsednika.\nPredsednik je, zatim, pozvao decu da obiđu i njegov kabinet, a posebno se oduševio kada su dve devojčice rekle da žele da jednog dana postanu predsednik Srbije.\nPre nego što se Vučić pozdravio s mladim gostima, generalni sekretar Predsedništva Nikola Selaković pokazao je deci najvažnije prostorije u zgradi.\nPosebno im je skrenuo pažnju na kopije fresaka iz kosovskih manastira, kao i na druge vredne eksponate, ističući da zgrada predstavlja svojevrsni muzej i mesto gde su poslednjih 100 godina donošene važne istorijske odluke.\nSelaković je nakon završene posete mališana sa KiM rekao da je svaki susret sa Srbima iz južne pokrajine, a posebno sa decom, dirljiv za sve koji rade u zgradi Predsedništva, ali i za svakog normalnog čoveka u Srbiji.\n„Ova deca su razlog naše borbe za KiM, ova deca nisu ništa manje vredna od bilo kog deteta u Subotici, Somboru, Valjevu ili Kragujevcu. Deca su glavni razlog zašto se borimo za mir i stabilnost“, naglasio je Selaković.\nOn je naveo da je predsednik Vučić 20. januara boravio na KiM i u Lapljem selu razgovarao sa našim sunarodnicima, te da je nakon toga, kako kaže, posle dugo vremena usledilo buđenje srpske solidarnosti.\nSelaković je istakao da je zadatak države da razmišlja o tome kako da motiviše decu sa KiM da dolaze u Beograd, kao i da im obezbedi uslove da ostanu na KiM, postanu dobri učenici, radnici i građani i zasnuju porodice u svojim rodnim mestima.\n„Oduševilo me je što je među ovom decom bilo najboljih učenika iz osnovnih škola Kosovskog Pomoravlja među kojima su neki već postavili životni cilj prema kojem idu sigurnim korakom. Kada bi svako naše dete tako razmišljalo i stavljalo pred sobom ciljeve, Srbija bi sigurno bila bolja“, kazao je Selaković.\nMališani iz Kosovskog Pomoravlja bili su puni utisaka nakon susreta sa predsednikom Srbije i obilaska zgrade Predsedništva.\n„Prvi put sam u Beogradu, a do sada mi se najviše dopala kancelarija predsednika Vučića. Predsednik je mnogo dobar“, kaže Petar Rajković iz Klokota.\nKabinet predsednika ostavio je najjači utisak i na Trifuna Stankovića iz sela Gornji Kusac kod Gnjilana koji je, kaže, oduševljen velikim televizorima u Vučićevoj kancelariji.\nTeodora iz Kosovske Kamenice primetila je da u zgradi ima mnogo lepih slika i knjiga.\n„Predsednik je jako fin i hvala mu što nas je ugostio. Volela bih da jednog dana i ja postanem predsednik Srbije i da me svi vole“, rekla je Teodora.\nDeca Kosovskog Pomoravlja borave danas u Beogradu u organizaciji Kancelarije za KiM.\nU Bugarskom gradu Mezdre održani gastronomski treninzi za studente i učenike iz Srbije i Bugarske\nJablanički okrug Jug Srbije Kultura Lebane Vesti\nLEBANE: Dečiji hor „Pahuljice“ počinje sa radom\nBojnički naprednjaci daju podršku Aleksandru Vučiću\nObuka za rad na Geografsko informacionom sistemu


Furiozno su igračice Radničkog započele utakmicu rešene da na svom parketu izbore priliku da se u majstorici bore za titulu prvaka. Agresivnom odbranom i brzim i lucidnim rešenjima u fazi napada su u potpunosti iznenadile rivalke i već u 5. minutu imaju startnu prednost 4:0. Sedam minuta je trebalo gošćama da zabeleže prvi pogodak, stegnu odbranu i ne dozvole domaćinu da narednih osam minuta zatrese mrežu (4:3,13. min).\nČvrste odbrane, taktička nadmudrivanja na obe strane su uzrokovale mali broj golova u ovom delu igre. Kragujevčanke su se bolje snašle i u 24. minutu beleže solidnu rezultatsku prednost (7:4), a nakon tri minuta i 8:5. Trgle su se šampionke i u 30. minutu smanjuju na gol razlike 9:8, no ostalo je dovoljno vremena za još jedan napad Radničkog, kada izboreni sedmerac Katarina Stepanović pretvara u gol za konačnih 10:8 na isteku tridesetog minuta.\nDonela ja Agatunovićeva pogotkom na startu drugog dela ponovo 3 gola prednosti (11:8), no srednji bek gošći Majkićeva sa dva brza gola vraća, po Jagodinu, podnošljivi rezultatski minus (11:10). U 38. minutu beležimo prvo vođstvo na utakmici aktuelnih šampionki (13:14) i od tog trenutka domaće rukometašice su stalno bile na korak-dva od Jagodinki, nikako ne uspevajući da dođu do rezultatskog priključka. Frenetična upornost i želja za pobedom Radničkog je konačno dala rezultata u 50. minutu kada dolaze do izjednačenja (20:20), a već u sledećem napadu pogotkom Petrovićeve i do ponovnog vođstva (21:20, 51. min). Usledio je novi golgeterski post na obe strane, čvrste odbrane i golmanske bravure na obe strane, koji prekida Majkićeva golom u 58. minutu za novi rezultatski egal (21:21).\nJedan od ključnih detalja utakmice je usledio u narednom napadu domaćina, nakon minuta odmora, kada čuvar mreže Jagodine Đurašković skida sedmerac Stepanovićeve. Pomenuti rezultat je ostao i na kraju regularnih 60 minuta igre, pa se pristupilo produžecima od dva puta po 5 minuta.


Smart kolektiv – Developing Impact Economy\nNaši glavni programi\nVerujući da biznis treba i može da igra pozitivnu ulogu u društvenom razvoju, Smart kolektiv je pionir promovisanja društveno odgovornog poslovanja u Srbiji. Naše angažovanje na razvoju i unapređenju CSR-a u Srbiji motivisano je željom da se kroz edukaciju, osnaživanje, umrežavanje, podizanje svesti i iniciranje različitih aktivnosti i projekata, CSR uspostavi kao standardna biznis praksa, doprinoseći na taj način pozitivnim društvenim promenama.\nKroz naše usluge kompanijama pomažemo da na bolji, efikasniji i lakši način postignu veće rezultate, strateški definišu i unapređuju svoje CSR prakse, i da se kroz sistemsko bavljenje CSR-om pozicioniraju kao lideri u ovoj oblasti, pozitivno utiču na druge stejkholdere, društvo u celini, ali i na sopstvene poslovne rezultate – da optimizuju i maksimalno iskoriste svoje potencijale.\nNaša posvećenost socijalnim inovacijama proizlazi iz uverenja da je preduslov za kreiranje pravednog, otvorenog i demokratskog društva u kome želimo da živimo stvaranje novog građanskog društva – efikasnih, održivih, preduzimljivih organizacija koje se ne baziraju na tradicionalnoj podeli na sektore i uloge, nego kombinuju najbolje od svega, istovremeno podstičući i razvijajući nove lidere, aktivizam, socijalnu osvešćenost i preduzetnički duh u svom užem i širem okruženju.\nVerujemo da održive organizacije civilnog društva mogu efikasnije da ispunjavaju svoju misiju i adekvatnije odgovaraju na ključne izazove; da budu prepoznatljivije u lokalnoj zajednici i da mobilišu više ljudi, volontera i drugih resursa neophodnih za uspešan rad. Polazeći od svoje misije, organizacijama pružamo različite vidove podrške – od edukacije i mentorstva, preko promovisanja njihovih inicijativa i povezivanja sa kompanijama, do podrške u razvoju sociopreduzetničkih ideja i aktivnosti.\nOCD socijalnih preduzeća i mladih preduzetnika\nPredavanja, radionice i treninzi o održivosti, marketingu i partnerstvima. Tutorijali, priručnici, publikacije, onlajn kurs preduzetništva.\nOCD, Socijanlih preduzeća i mladih\nDobilo stručnu podršku da razvija partnerstva sa kompanijama, pokrene - razvije biznis/socijalno preduzeće kroz mentorstva, rad sa ekspertima i pristup finansiranju.\nZa preko 100 000\nKrajnjih korisnika unapređen kvalitet života\nUnapredjen kvalitet života za preko 100 000 krajnjih korisnika\nKoje godišnje investiraju 5 000 000 EUR\nOsnovali smo forum za odgovorno poslovanje i razvili strateška partnerstva sa preko 30 kompanija koje godišnje investiraju 5 miliona evra u zajednicu\nViše o našem poslovanju


OBUKA ZDRAVSTVENIH RADNIKA O INTEGRISANOM INFORMACIONOM SISTEMU | SRNA\nOBUKA ZDRAVSTVENIH RADNIKA O INTEGRISANOM INFORMACIONOM SISTEMU\nBIJELJINA, 15. APRLA /SRNA/ - Fond zdravstvenog osiguranja Republike Srpske organizovao je sedmodnevnu radionicu u Bijeljini na kojoj će zdravstvenim radnicima u regiji predstaviti primjenu integrisanog informacionog sistema čija je suština uvođenje elektronskog zdravstvenog kartona.\nProjekt menadžer ispred Fonda Dejan Stojaković rekao je novinarima da je riječ o jednom od najkompleksnijih projekata u posljednjih nekoliko godina čija je vrijednost 23 miliona KM, bez PDV-a, a finansira ga Fond zdravstvenog osiguranja Republike Srpske.\n"Krajem godine krenućemo sa izdavanjem prvih elektronskih kartica osiguranicima. Prvu elektronsku karticu svi stanovnici Srpske dobiće besplatno, a sredstva će obezbijediti Fond", istakao je Stojaković.\nProjekt menadžer implementatora na projektu Dragana Krivaja rekla je novinarima da se tokom perioda prilagođavanja zdravstveni radnici koji će primjenjivati novi program kroz obuke upoznaju o prednostima elektronskog kartona i uputnica.\nOna je navela da integrisani zdravstveni informacioni sistem nakon dvije godine treba biti u primjeni za sve javne zdravstvene ustanove - 55 domova zdravlja i devet bolnica u Republici Srpskoj, uključujući Univerzitetski klinički centar.\nProjekat sprovodi konzorcijum firmi "MMS kod" i "Lanako" iz Banjaluke i "Erikson Nikola Tesla" iz Zagreba.\nSedmodnevna radionica o integrisanom zdravstvenom informacionom sistemu u organizaciji Fonda zdravstvenog osiguranja Srpske i kompanije "MMS kod" za zdravstvene radnike regija Bijeljina, Zvornik i Doboj održava se u Etno-selu "Stanišići" u Bijeljini.


Uticaj kosih podupirača na oplatni sistem – IRON PRODUCTS Gradiška\nUticaj kosih podupirača na oplatni sistem\nOplatni sistemi koji su zadnjih godina na nasim prostorima uveliko uticali na podizanje kvaliteta u oblasti gradjevinarstva predstavljaju nezaobilazan način izgradnje novih objekata. S obzirom da olakšavaju izvodnjenje radova, veoma je bitno biti upoznat s načinom koristenja istih.\nUpotrebom kosih podupirača utiče se i na stabilnost visih dimenzija stubova i zidova da ne bi dolazilo do neplaniranog povijanja prilikom izlijevanja betona. Najveći problemi se uvijek stvaraju u donjim dijelovima oplatnog sistema jer korištenjem pumpi za sipanje betona i vibratora za izbcivanjem praznog prostora(mikro rupa) najveći otpor se stvara u tom djelu tako da, nepodizanjem svjesti o važnosti korištenja ovog tipa podupiranja, u velikoj većini slučajeva, sistem popusti i desi se neplanirana šteta.\nNa fotografiji ispod mozete vidjeti koliko je bitno pravilno rasporediti kose podupirace da bi se ciljano izbjegla potencijalna steta.\nPravilno postavljen sistem kosih podupirača\nSistem gdje je izbjegnuto korštenje kosih podupirača\nMnogi korisnici oplatnih sistema smatraju da postavljanjem distancera riješavaju i stabilnost postavljenog zida i izbjegavaju potencijalo probijanje betona. Sama riječ DISTANCER govori da je to proizvod koji ravnomjerno drži distancu izmedju dva panela s ciljem dobijanja jednake dimenzije širine zida koji se formira. Distancer ima odredjenu čvrstoću rastezanja i ona, na osnovu rezultata testiranja iznosi 70 kg/mm2. Uputstva za upotrebu moraju se poštovati.\nCilj svakog proizvodjača u gradjevinskoj industriji je kvalitetan finalni proizvod s ciljem da omogući izvodjačima najkvalitetnije izvodjenje radova na zadovoljstvo svih koji ih koriste.\nProizvodi koji omogucuju ubrzano i kvalitetno postavljanje oplatnih sistema\nPravilan razmak distancera kao osnova u pravilnom postavljanju oplata za zid\n15 Jula, 2020Pravilan razmak distancera kao osnova u pravilnom postavljanju oplata za zid\n15 Jula, 2020Uticaj kosih podupirača na oplatni sistem\n15 Jula, 2020Proizvodi koji omogucuju ubrzano i kvalitetno postavljanje oplatnih sistema\n15 Jula, 2020Novi sistemi u proizvodnji za podizanje kvaliteta finalnog prozvoda


Borelj nastavlja konsultacije sa ministrima o Zapadnom Balkanu - European Western Balkans\nAutor EWB 15. 03. 2021. 16. 03. 2021.\nBRISEL – Nakon pisma koje je potpisalo devet ministara spoljnih poslova država članica EU, u kojem se poziva na stratešku raspravu o Zapadnom Balkanu, visoki predstavnik EU za spoljnu politiku i bezbednost Đuzep Borelj nastaviće dalju diskusiju o regionu sa državama članicama, za European Western Balkans potvrdila je portparolka EU.\nPrema njenim rečima, region će ostati prioritet Evropske unije.\n“Zapadni Balkan je prioritet Evropske unije – mi smo glavni politički, ekonomski i trgovinski partner regiona čija budućnost očigledno leži u EU”, naglasila je ona.\nNa pitanje kako vioski predstavnik komentariše pismo devet članica EU o povratku Zapadnog Balkana na dnevni red ministara EU, portparolka EU kaže da Borelj deli mišljenje izraženo u pismu ministara spoljnih poslova.\n„Visoki predstavnik nastavlja svoj snažni angažman sa političkim rukovodstvom zapadnog Balkana i spreman je za dalje razgovore sa državama članicama o regionu“, izjavila je ona.\nPodsećamo, devet država članica EU je zatražilo povratak Zapadnog Balkana na agendu ministara spoljnih poslova Unije.\n„Vreme je da bacimo strateški pogled na Zapadni Balkan”, naveli su u pismu upućenom šefu diplomatije EU Đuzepu Borelju ministri spoljnih poslova Austrije, Hrvatske, Češke, Nemačke, Grčke, Irske, Rumunije, Slovačke i Slovenije.\nMinistri su u pismu naveli da se „puno toga promenilo od poslednje diskusije o proširenju na Veću za spoljne poslove u avgustu 2019. godine“, upozoravajući na geopolitičke posledice pandemije koronavirusa\n„Došlo je do dinamičnog unutrašnjeg političkog razvoja u zemljama regiona. Ali pandemija je pogoršala postojeće trendove“, naveli su ministri i dodali da su „drugi igrači spremni da se uključe u regionalna pitanja, često na štetu EU“.\nMinistri spoljnih poslova devet država EU smatraju da je na Zapadni Balkan potrebno gledati ne samo u kontekstu proširenja, već spoljne politike EU i traže od Borela da razmotre na koji način da odgovore na aktuelne izazove na terenu, ali i da budu aktivniji kada je u pitanju angažman drugih igrača na tom polju.\nMinistri objašnjavaju da je EU obezbedila ogromnu podršku državama regiona, ali da su drugi igrači efikasniji u promociji sopstvene pomoći, čime “podrivaju pouzdanost, kredibilitet i percepciju solidarnosti Evropske Unije”.\nPrema kalendaru aktivnosti, sasatanak ministara spoljnih poslova trebalo bi da bude održan 19. aprila u Luksemburgu.\nĐuzep BoreljEUZapadni Balkan


SKC - Studentski kulturni centar Beograd - ALEKSANDAR GAJIĆ: ZVUK I ZAJEDNICA: ROK MUZIKA I SUDBINA ZAPADA\nKnjiga iz multidisciplinarne perspektive odgovara na niz pitanja: Kako je nastao rokenrol? U čemu je dubinska sličnost evropskih mitova i američke popularne muzike? Da li je rok muzika bila autentičan poziva na zajedništvo u vreme ubrzanog otuđivanja zapadnog čoveka? Kako su krupni kapital i giganti muzičke industrije reagovali na eksploziju rok muzike i njenu popularnost?\nKnjiga se bavi duhovnom kontekstualizacijom rok muzike i rok kulture, u doba kada rokenrol kao pogled na svet i način života sve brže nestaje sa našeg obzorja.\n„Rokenrol je prošao svoj dug razvojni put u kome je, ubrzano, ponovo proživeo sve kreativne faze zapadne kulture od srednjeg veka do kraja postmoderne, da bi se na kraju zaglavio u plićaku sopstvenih žanrovskih reciklaža i manirizma. Njegovo pretvaranje u korporativnu popularnu muziku predstavlja nesumnjivi kraj rokenrola, ali je to umiranje jedan dugotrajan proces uvučen u ciklizam moderne industrije zabave koja mu daje neophodnu infuziju i „drži ga na aparatima“. Naravno, zanimljiva muzika i pojedini kvalitetni autori uvek će povremeno iskrsavati, dokle god je sveta i veka. No jedno tako energetski i kreativno moćno, ekspresivno usmerenje čitavih generacija kroz „svoj zvuk“ – kakav je bio rokenrol u svojim mladalačkim danima – teško da se više ikada može ponoviti.“ Autor\nAleksandar - Saša Gajić viši je naučni saradnik Instituta za evropske studije čija se istraživanja kreću na prostoru društvene i pravno-političke teorije, međunarodnih odnosa i studija kulture.


Dvije nove lokacije za prijem migranata vode ka dugoročnim rješenjima | Trebinje Danas\nEvropska unija je informisana o odluci vlasti u BiH da na području izvan Unsko-sanskog kantona budu dodijeljena dva dodatna objekta za prijem migranata i smatra da će to smanjiti pritisak na vlasti Bihaća i tog kantona, koji su se do sada nosili sa prilivom migranata, saopšteno je iz Delegacije EU u BiH.- EU će nastaviti sa angažmanom kako bi pomogla u pronalaženju održivih i prihvatljivih rješenja za sve.\nZnačajna sredstva EU već su dostupna za osposobljavanje ovih novih lokacija. Očekujemo da će ovo dovesti do brzog zatvaranja lokacije Vučjak - istakli su iz Delegacije EU.\nPrioriteti finansijske podrške EU uključuju i pružanje humanitarne pomoći, smještaj, hranu, odjeću, komunalije, medicinsku pomoć, obrazovanje, te usluge zaštite dece.\n- Od 36 miliona evra pomoći EU koja je pružena od početka 2018. godine, gotovo 94 odsto je potrošeno na brigu za migrante, uključujući uspostavljanje i upravljanje pet privremenih prihvatnih centara Ušivak, Borići, Bira, Miral i Sedra. Preostalih šest odsto iskorišteno je za pomoć BiH s ciljem jačanja kapaciteta za upravljanje migracijama - istaknuto je u saoštenju.\nEU očekuje od svih vlasti u BiH da zajedno i u dobroj namjeri nastave da rade na pronalaženju načina za podjelu odgovornosti i dugoročna rješenja.\nMinistar bezbjednosti u Savjetu ministara u tehničkom mandatu Dragan Mektić izjavio je u ponedjeljak, 11. novembra, da su izvjesne dvije nove lokacije u FBiH za uspostavljanje prihvatnih centara za migrante, ali nije želio da otkrije gdje se one nalaze da bi, kako kaže, prevario lokalne zajednice.\nMektić je naveo da je riječ o lokacijama izvan Unsko-sanskog kantona, te da Medeno polje ne dolazi u obzir.


U Holandiji prošle sedmice više od 110.500 zaraženih, najviše od početka korone – DnevniZurnal\nU Holandiji prošle sedmice više od 110.500 zaraženih, najviše od početka korone\nby admin 16/11/2021, 20:42 1.7k Views\nU Holandiji je u protekloj sedmici zabeleženo 110.558 slučajeva zaraze koronavirusom, što je najveći broj zaraženih tokom jedne sedmice od početka pandemije, saopštio je Državni institut za zdravlje i životnu sredinu, koji deluje pri Ministarstvu zdravlja.\nDodaje se da ovo ujedno predstavlja i porast od 44 posto u odnosu na broj zaraženih iz prethodne sedmice.\nU poslednja 24 sata u zemlji su zabeležena 20.252 slučaja kovid-19.\nBroj pacijenata koji se leče od kovid-19 u bolnicama u zemlji u poslednja 24 sata dostigao je 2.071.\nNa intenzivnoj nezi se nalazi 385 pacijenata, a u poslednja 24 sata od posledica zaraze koronavirusom preminulo je 35 osoba.\nU saopštenju privremene vlade navodi se da će biti ponuđen novi paket finansijske podrške od oko 1,3 milijarde evra za kompanije koje su u teškoj situaciji zbog novih mera uvedenih s ciljem suzbijanja koronavirusa, a koje su stupile na snagu 13. novembra.\nNakon što je počeo da raste broj slučajeva kovod-19, privremena vlada je 2. novembra ponovo uvela pravilo o nošenju maski i održavanju socijalne distance, a proširen je i opseg aplikacije kovid-19 potvrde.\nOsim toga, 12. novembra je objavljeno da zemlja ponovo ide u delimično zatvaranje.


Fudbaleri Spartaka privode kraju pripreme za prolećni ciklus takmičenja - YU eco radio i Televizija\nNaslovna / Sport / Fudbaleri Spartaka privode kraju pripreme za prolećni ciklus takmičenja\nsinisa februar 13, 2018\tSport Napiši komentar 84 Pregledi\nFudbaleri Spartaka polako, ali sigurno, privode kraju, izuzetno dobro odrađene, pripreme za prolećni ciklus takmičenja u Super ligi, ćiji početak je zakazan za petak, 16. februar.\nU okviru 23. kola plavi golubovi biće gosti Napretka iz Kruševca, vrlo neugodne ekipe, koju su Subotičani u prvom delu šampionata, pred svojim navijačima, pobedili sa 2:1.\nJesenji deo prvenstva izabranici trenera Aleksandra Veselinovića, sa 40 bodova, završili su na odličnoj trećoj poziciji, iza drugoplasiranog Partizana i vodeće Crvene zvezde, dok Napredak ima šest bodova manje od njih i, trenutno, zauzima sedmu poziciju na tabeli.\nU odnosu na prvi deo tekućeg šampionata, fudbaleri Spartaka znatno su oslabljeni, pošto je njihov najbolji igrač, Đorđe Ivanović prešao u beogradski Partizan, Stefan Hajdin postao je član Crvene zvezde, a Aleksandar Radovanović pojačao je redove novosadske Vojvodine.\nPored brojnih omladinaca iz sopstvenog pogona, koji su priključeni prvom timu, subotički superligaš , u međuvremenu, doveo je 21. godišnjeg Nemanju Tekijaškog iz pančevačkog Železničara, 23. godišnjeg Ognjena Đuričina iz Bečeja, golmana Ivana Lučića iz bačkopalanačke Bačke, Vanju Vučićevića iz beogradske Crvene zvezde, Nikolu Popovića iz nikšićkog Čelika i Filipa Vorotovića iz čačanskog Borca, dok se nekadašnji fudbaler Spartaka Stefan Milošević, posle godinu i po dana provedenih u Crvenoj zvezdi, opet vratio na sever Bačke.\nĐurasović i Stojak dobili su poziv za pripreme fudbalske reprezentacije Srbije za U16\nDvojica perspektivnih fudbalera Spartaka Aleksa Đurasović i Marko Stojak dobili su poziv instruktorske službe Fudbalskog saveza Srbije za selekciju U16 da učestvuju na pripremama, koje će se, od 19. do 25. februara, održati u Crnoj Gori, a u sklopu kojih će naši reprezentativci, 24. februara, u Bečićima, odigrati prijateljsku utakmicu protiv selekcije Crne Gore.\nPrethodna Košarkašice Spartaka sutra dočekuju beogradski Partizan\nSledeća Šugar: Prečistač funkcioniše, u normalnom je radu


Danilović: Nedopustivo građanima obećavati promjene, a onda završiti u naručju nepromijenjenog DPS-a i njenog lidera Mila Đukanovića – Portal Luca\nUjedinjena Crna Gora konstatuje da je danas lakše uočljivo zašto nijesu prošle izmjene zakona kojima su lokalni izbori trebalo da se objedine na proljeće. Neophodno je bilo održati izbore i sada, u tri opštine, kako bi se pojedine strukture i subjekti iz naše većine bolje i “adekvatnije” pozicionirali, kaže lider Ujedinjene Crne Gore Goran Danilović.\n– UCG odbacuje svaku mogućnost da se lokalni nivo biranja iskoristi kao kratki prelazni period za povratak DPS-a u “igru”. Ujedinjena samostalno nastupa na izborima u Mojkovcu i javno se obavezujemo da nećemo ulaziti u bilo kakve kalkulacije sa listom DPS-a u postizbornom periodu – navodi se u saopštenju.\nOčekujemo da se tim povodom do dana izborne tišine oglase i prvaci preostalih lista kako bi svakom biraču u Mojkovcu naše namjere bile jasne.\nDanilovicu, da izadjes samostalno na bilo koje izbore u Crnoj Gori, sanse da predjes cenzus ti i tvoja partija, granice se sa naucnom fantastikom. DPS, svidjelo se to tebi i tvojoj bratiji, je samostalno NAJJACA partija u zemlji i ima najvise poslanika u parlamentu. Sa 40 % podrske gradjana oni su nezaobilazan politicki faktor u Crnoj Gori i to ce vam biti jasno, prije ili poslije, kada ovaj srednjovjekovni velikosrpski i litijski delirijum prodje i Crna Gora bude u EU


Predsjednica Republike Srpske upriličila prijem povodom proslave Dana Republike Srpske – Predsjednik Republike Srpske | Željka Cvijanović\nPredsjednica Republike Srpske Željka Cvijanović upriličila je danas u Palati Republike, zajednički prijem povodom proslave Dana Republike Srpske za delegacije privrednika Republike Srpske, sportista, studenata i nagrađenih učenika, delegaciju kulturnih i naučnih radnika i predstavnika izdavača iz Republike Srpske, delegaciju Saveza nacionalnih manjina Republike Srpske i predstavnike medija.\nPredsjednica Republike Srpske poručila je da će u narednoj godini dati sve od sebe da život u Srpskoj stabilno funkcioniše, te da to treba i drugi da učine.\nPredsjednica Cvijanović je ocijenila da svako na svom poslu i sa svoje pozicije može dosta uraditi za Srpsku.\n“Ne smijemo iznevjeriti očekivanja naših građana i ne smijemo prokockati tako veliki politički kapital, a on se manifestuje kroz ljubav prema Republici”, istakla je predsjednica Cvijanović.\nPredsjednica Republike Srpske je izrazila zadovoljstvo činjenicom da je obezbijeđena stabilnost institucija bez obzira što je bilo raznih napada i obezvređivanja i nastojanja da se pokaže da nisu u stanju da izvršavaju svoju ulogu.\n“Uspjeli smo pokazati da su institucije tu i da su stabilne”, istakla je predsjednica Cvijanović i zahvalila svima koji su svoj doprinos dali u institucionalnom smislu, a građanima za datu ljubav.\nPredsjednica Srpske je podsjetila da je vlast u Republici Srpskoj uspjela da povećava plate i penzije, da je socijalna slika bolja jer su i u tom pogledu uspjeli da izdvoje više novca.\n“Svaka godina nosi neki rekordni pokazatelj zaposlenosti, naš rast je stabilan i sve su to pretpostavke da budemo dovoljno zadovoljni”, ocijenila je predsjednica Republike Srpske.\nPredsjednica Republike je istakla kako je ponosna na ono šta je Republika Srpska, na sve ljude koji razumiju koliko je važno da se ona gradi i bude stabilna i koji neće zaboraviti kako je nastajala i koliko je trebalo teških političkih odluka, prolivene krvi i stradanja tokom rata, što se, kako je naglasila, mora cijeniti.\nPredsjednica Srpske je naglasila da institucije uspjevaju prepoznati i nagraditi mlade talente, sve koji su uložili napor i napravili nešto od sebe.\nPredsjednica Cvijanović je svima poželjela srećne praznike i Dan Republike koji će, kako je navela, i ove godine biti veličanstveno obilježen.


EU upozorava Srbiju zbog zastoja u formiranju vlade | Institute for War and Peace Reporting\nEU upozorava Srbiju zbog zastoja u formiranju vlade\nVec posustali proces integracije u Evropu bice sasvim zamrznut ukoliko demokratske stranke ne uspeju da se dogovore o novoj vladi.\nMinistri spoljnih poslova evropskih zemalja upozorili su Srbiju da rizikuje dodatno odlaganje u vec posustalom procesu integracije u EU ukoliko uskoro ne bude oformljena demokratska vlada.\nNa poslednjem sastanku u Briselu odrzanom 26. januara, ministri su izrazili zabrinutost zbog sporosti u formiranju nove vlade posle izbora odrzanih 28. decembra, na kojima su znacajne uspehe zabelezili tvrdokorni nacionalisti iz Srpske radikalne stranke, SRS, Vojislava Seselja, i socijalisti Slobodana Milosevica.\nMinistri su zabrinuti zbog sukoba izmedju proreformskih stranaka u zemlji, strahujuci da bi se to moglo negativno odraziti na citav region.\nNisu usamljeni u svojim strahovanjima. "U rukama pogresnih ljudi Srbija moze biti opasna za svoje susede i za citav region", izjavio je Nikolas Vajt, ekspert Medjunarodne krizne grupe, na skupu koji je nedavno organizovao Centar za evropsku politiku u Briselu, a kojem su prisustvovali zvanicnici EU.\nOcekivalo se da ce oni otvoriti "politicki dijalog" sa Srbijom i Crnom Gorom 27. januara na zajednickoj sednici Saveta EU i Srbije i Crne Gore.\nBrisel je otkazao ovaj skup, zakljucujuci da nema svrhe otvarati dijalog kad vlada tek treba da bude formirana.\nDecembarski izbori uneli su pometnju na politicku scenu Srbije. Mada su zabelezili uspeh, ultranacionalisti nemaju vecinu u parlamentu koji broji 250 mesta, a njihovo ukljucivanje u vladu izazvalo bi negodovanje Zapada.\nU isto vreme, izgledi da umerene snage oforme novu administraciju umanjeni su sukobima izmedju Demokratske stranke, DS, i Demokratske stranke Srbije, DSS.\nTo je onemogucilo formiranje koalicije cetiri stranke koja bi ukljucivala DS, DSS, monarhisticki Srpski pokret obnove i reformisticku stranku G17 Plus.\nZbog otezanja u formiranju nove administracije vec je obustavljen rad na nacrtu studije koja preduslov za otpocinjanje pregovora sa EU o Sporazumu o stabilizaciji i pridruzivanju.\nU okviru procesa integracije, balkanske drzave moraju potpisati sa Briselom sporazume o pridruzivanju, cime sticu pravo da se kandiduju za prijem u EU.\nOd zemalja na zapadu Balkana, Hrvatska i Makedonija su potpisale ove sporazume pre dve godine. Albanija je u pregovorima sa EU, dok Srbija i Crna Gora i Bosna i Hercegovina jos cekaju na zeleno svetlo iz Brisela za otpocinjanje pregovora.\nPozicija Srbije i Crne Gore je komplikovana zbog neizvesnosti u pogledu konacnog statusa Kosova i buducnosti labave zajednice izmedju Srbije i Crne Gore.\nEU zeli da primi ovu federaciju u clanstvo kao jedinstven entitet, mada zvanicnici nisu iskljucili mogucnost zasebne integracije ove dve republike ukoliko se Beograd i Podgorica rastanu nakon isteka vaznosti sporazuma kojim je zajednica oformljena.\nZato EU zeli da pronadje stabilne pregovarace i partnere u republickim vladama, kao i u vladi zajednice.\nEvropa je frustrirana zbog aktuelne situacije u Srbiji gde demokratske politicke snage izgleda nisu u stanju da postignu sporazum o formiranju nove administracije.\nBrisel bi prihvatio svaku vladu u koju ne bi bila ukljucena SRS, i Socijalisticka partija Srbije, SPS, mada se to ne moze javno reci jer bi bilo protumaceno kao direktno mesanje u unutrasnje stvari Srbije.\nUnutrasnje reforme i politicka stabilnost su minimum koji Srbija mora ostvariti da bi stigla do polazne tacke na dugom putu u EU.\nZvanicnici iz Brisela priznaju da su u konsultacijama sa vodecim politickim igracima u Beogradu, ali nisu spremni da otkriju vise od toga. Ne zele da namecu resenja, ali su uvereni da ce srpski politicari pronaci izlaz iz ove pat pozicije.\nBrisel veruje da je malo verovatno da bi novi parlamentarni izbori doneli resenje.\nTamosnji zvanicnici se plase da ovo politicko cistiliste, takodje, odlaze otpocinjanje istinskog dijaloga izmedju Beograda i Pristine o Kosovu, za koji EU i medjunarodna zajednica zele da bude nastavljen u najkracem mogucem roku.\nLideri sa Kosova i iz Srbije i Crne Gore odrzali su prvi sastanak prosle jeseni uz podrsku EU, NATO i OEBS, ali to je bio samo simbolicni prvi korak.\nDo konacnog resenja statusa, Kosovo ce biti ukljuceno u Proces stabilizacije i pridruzivanja, SAP, kroz takozvani SAP mehanizam.\nTo znaci da ce medjunarodni protektorat na Kosovu, zajedno sa prelaznim institucijama Kosova, uskladiti svoje zakone sa sa zakonodavnim standardima EU uz pomoc Evrope, tako da po resenju konacnog statusa Kosovo moze nastaviti proces integracije, bez obaveze da pocinje ispocetka.\nPrednost ovog resenja je u tome sto ne prejudicira konacni status Kosova, i u isto vreme ga ne ostavlja po strani. Time se, takodje, obezbedjuje da Srbija i Crna Gora ne budu taoci na svom putu u EU zbog nerazresenog statusa Kosova.\nCinjenica da je 2004. godina u kojoj se ocekuje da EU prihvati znacajniju ulogu na Balkanu, kao i da preuzme odgovornost za mirovne snage NATO u Bosni i Hercegovini objasnjava izrazenu zabrinutost zbog pat pozicije u Srbiji.\nPredsednik Evropske komisije Romano Prodi i visoki predstavnik za spoljne poslove, Havijer Solana, nedavno su ponovili da je integracija jedina garancija za trajni mir, i da je clanstvo u EU obecano svim drzavama na Balkanu, uz uslov da ispune sve zahteve EU.\nAli, u ovom trenutku takav razvoj ne deluje previse verovatno, narocito za Srbiju. Prazna politicka obecanja o prijemu u uniju u bliskoj buducnosti koja su davali lokalni politicari mnogima izgledaju samo kao propaganda i zabluda.\nAugustin Palokaj je dopisnik iz Brisela kosovskog dnevnika Koha Ditore i hrvatskog dnevnika Jutarnji list.


Politika i Novosti od danas imaju istog vlasnika. Reč je o kompaniji "Media 026" Bobana Rajića, koja je upravo upisana kao vlasnik 50 odsto kompanije "Politika novine i magazini". Dokumentaciju za promenu registrovanog vlasništva podneo je, stoji u dokumentaciji, Boban Rajić - lično.\nU registar privrednih društava u APR danas je upisan novi vlasnik kompanije „Politika novine i magazini“. Reč je o firmi „Media 026“ iz mesta Vučak kod Smedereva, koja je vlasnik i izdavačke kuće „Novosti“. Ovu kupoprodaju najavio je biznismen Miroslav Bogićević, koji je svoj udeo u Politici prodao Bobanu Rajiću, vlasniku „Novosti“.\nZanimljivo je da se Bogićević nigde nije formalno „vodio“ kao vlasnik Politike.\nTako je 50 odsto udela vlasništva u Politici na novu firmu prešlo „iz ruku“ Aleksandra Trbovića, koji se kao suvlasnik polovine Politike uredno vodio u registru APR. I to svega devet dana – od 16. maja do danas. Reč je, može samo da se pretpostavi – o vlasniku East Medija grupe – ruske firme za koju je slovilo da je u stvari u vlasništvu Miroslava Bogićevića. Kako je CINS istraživao u okviru 24 sporne srpske privatizacije – Politika, najstariji dnevni list u zemlji, u državnom vlasništvu bio je sve do 2001. kada je Nemačka medijska korporacija WAZ postala suvlasnik 50 odsto. Zbog nezadovoljstva poslovanjem u Srbiji WAZ je odlučio da svoj deo proda 29. juna 2012. godine.\n„Prodaja Politike desila se u prelaznom periodu odlaska sa vlasti Demokratske stranke, a mesec dana pre nego što je formirana nova Vlada na čelu sa Srpskom naprednom strankom. Tajanstveni novi suvlasnik Politike bio je do tada javnosti nepoznati čovek po imenu Aleksandar Trbović, koji je kupio 50 odsto udela preko firme East Media Group sa sedištem u Moskvi. Nakon što se saznalo da Politika ima novog suvlasnika, krenule su glasine da je Trbović vlasnik samo na papiru, a da je pravi kupac Politike zapravo biznismen Miroslav Bogićević iz Šapca. Ove navode će kasnije proveravati Komisija za zaštitu konkurencije“, naveo je, između ostalog, CINS u tekstu iz novembra 2018.\nInače, East Media grupa je imala upisanu zabranu prodaje svog udela u Politici. Zabeležba o tome u registru APR stajala je od 25. decembra 2014. godine do 13. aprila 2022. godine, kada je ova zabrana, upisana na osnovu Zaključka Komisije za zaštitu konkurencije – „skinuta“. Ova komisija je, naime, u aprilu ove godine APR-u dostavila novi zaključak kojim se privremena mera zabrane otuđenja i prenosa udela u vlasništvu stavlja – van snage.\nMesec dana potom u registar se, kao vlasnik 50 odsto, umesto East Media grupe upisuje pomenuti Aleksandar Trbović. Da bi danas, nakon izjave Miroslava Bogićevića da je prodao svoj udeo u kompaniji „Politika novine i magazini“, ime Trbovića bilo izbrisano sa liste suvlasnika a umesto njega upisana – „Media 026“ doo Vučak.\nKo je Boban Rajić\nPortal Raskrikavanje je još 2019. godine pisao o Bobanu Rajiću – biznismenu koji kupuje Večernje novosti.\nDržavno preduzeće „Štamparija Borba“, vlasnik Novosti, dala je saglasnost da se zaključi ugovor po kojem će Rajić kupiti ovaj stari srpski list za oko 300 miliona dinara – nešto više od 2,5 miliona evra. Rajić je tada bio vlasnik nekoliko preduzeća: „Rajić invest“, „Media 026″“ i „RCBGD“, a takođe je i direktor kompanije „Coka“ čiji je, piše Raskrikavanje, vlasnik bio do septembra 2018. godine.\n„U pitanju je Igor Isailović, advokat koji ima jake veze sa sadašnjim ministrom finansija Sinišom Malim i premijerkom Anom Brnabić“, pisao je portal Raskrikavanje.\nOvaj put, kada je reč o podnošenju registracione prijave za upis novog vlasništva u kompaniji „Politika novine i magazini“, Rajić je prijavu podneo – lično.\nBoban Rajić Miroslav Bogićević Politika Večernje novosti\n← Sejdinović o prodaji Politike: Mediji više nisu u rukama države, već SNS-a\nTelekom: Nismo izgubili spor protiv United grupe →


Uz pomoć strategije i tehnologije i otpadni mulj pretvoriti u koristan reciklažni materijal — Radio Velkaton : Radio Velkaton\n19. Decembra. 2021. USK\nUz pomoć strategije i tehnologije i otpadni mulj pretvoriti u koristan reciklažni materijal\nProces u kojem se komunalni, ili druga vrsta otpada zbrinjava na deponijama ili spaljuje, polako postaje prošlost. Da bi BiH mogla primjenjivati nove tehnologije umjesto dosadašnjeg načina, u kojem se otpad ostavlja u prirodi, istaknuto je nedavno na konferenciji u Bosanskoj Krupi. Rješenje je jednostavno a i dostupno s obzirom da se može finasirati iz evropskih fondova. Kako je rečeno na ovom stručnom skupu, Evropska komisija ne prihvata više deponije niti spalionice otpada, već preferira rješenja koja omogućuju uplinjavanje a samim tim im korist od otpada.\nUpravo na bazi tog rješenja, uplinjavanje mulja mogla bi biti jedna od opcija i za prečistač otpadnih voda u Bihaću. Još uvijek nedostatak jasne strategije na nivou države doveo je do tog da ovo pitanje nije do kraja regulirano za razliku od EU u kojoj postoji čitav niz direktiva koja se bave obradom i ponovnom upotrebom mulja. Prema riječima upućenih u ovu problematiku, otpadni mulj nije i ne mora biti smeće jer postoje tehnička rješenja i primjeri pozitivne prakse. Ono sto mi moramo, kako podsjećaju, jeste napraviti strategiju na bazi analize o kojim količinama i kvaliteti je riječ i onda na osnovu tehničkih procjena vidjeti koje je najbolje rjesenje.\nDok do tog ne dođe ovaj problem je ostavljen vodovodnim poduzećima koja nisu u stanju riješti ga sama, s obzirom da se stvaraju veće količine mulja a stručne analize njegovog sastava su preskupe da bi se radile bez ekonomski isplativog razloga. Iz Aquasan mreže u BiH upravo zato predlažu privremena rješenja dok se ne usvoji potrebna strategija o ovom pitanju na nivou države.


BalkanMagazin :: Najveća hapšenja u istoriji Slovačke\nsreda, 11. mart 2020 14:01\nRacija se dovodi u vezu, pre svega, sa aferama kontroveznog preduzimača, bivšeg ministra privrede Mariana Kočnera koji je, posle hapšenja, komunicirao s predstavnicima pravosuđa i nastojao da utiče na odlučivanje u sudovima\n(ilustracija, biznismen i bivši ministar privrede Marian Kočner)\nU danas sprovedenoj raciji, slovačka policija uhapsila je 13 sudija i po jednu bivšu sutkinju, advokatkinju i stečajnu upravnicu, kao i još dve druge osobe (ukupno 18 njih). Oni su, kako je saopštila nacionalna agencija TASR, okrivljeni za korupciju i grubo kršenje nezavisnosti sudova.\nRadi se o dosad (po broju ljudi) najvećem hapšenju od postojanja nezavisne slovačke države tojest od 01.01.1993 godine. A hapšenje je izvršeno samo nešto više od desetak dana posle izbora na kojima je, posle tri uzastopne pobede, izgubila stranka SMER-socijaldemokratija Roberta Fica.\nPrema slovačkim medijima, racija je u vezi, pre svega, sa aferama kontroveznog preduzimača, bivšeg ministra privrede Mariana Kočnera koji je posle hapšenja komunicirao s predstavnicima pravosuđa i nastojao da utiče na odlučivanje u sudovima. Kočner je, inače, zajedno s bivšim šefom televizije Markiza Pavol Ruskom nedavno osuđen na po 19 godina zatvora zbog falsifikovanja četiri menice u vrednosti od 69 miliona evra.\nKočner je optužen i u još jednom procesu koji se protiv njega vodi - zbog narudžbine ubistva pretprošle godine novinara Jana Kuciaka koje je uzburkalo javno mnjenje u ovoj zemlji.


Održan događaj „Održivi razvoj – podrška mikro i malim preduzećima sa jakim pozitivnim uticajem na razvoj lokalnih zajednica” – Smart kolektiv\nHome|Aktuelnosti, Programi podrške socijalnim preduzećima, Razvoj socijalnih inovacija|Održan događaj „Održivi razvoj – podrška mikro i malim preduzećima sa jakim pozitivnim uticajem na razvoj lokalnih zajednica”\nKristina Djuric2021-07-14T21:50:41+00:0014 јула, 2021|\nNiš, 8. jul 2021 – Smart Kolektiv je, uz podršku Kraljevine Norveške kroz projekat “Norveška za vas – Srbija”, a u partnerstvu sa Forumom za odgovorno poslovanje i organizacijom ProAktiv organizovao događaj o ulozi i saradnji privatnog sektora u održivom socio-ekonomskom razvoju lokalnih zajednica. Poslovni događaj, koji je organizovan u okviru Programa podrške održivim mikro i malim preduzećima u manje razvijenim sredinama, okupio je 40 učesnika iz privatnog sektora i organizacija koje podržavaju razvoj MMSP. Događaj je održan 8. jula u Deli prostoru u Nišu.\n“Događaji ovog tipa od velikog su značaja jer omogućuju razmenu informacija o aktuelnim programima podrške mikro i malim preduzećima u Srbiji, ne samo za predstavnike samih preduzeća, već i svih nas koji realizujemo programe za razvoj zajednica. Događaj u Nišu je posebno važan jer predstavlja jedinstvenu priliku za mala i mikro preduzeća da se povežu sa predstavnicima velikih kompanija koji mogu da im budu potencijalni partneri, kupci, dobavljači, ili naprosto podrška u daljem poslovnom razvoju“, rekao je Neven Marinović, direktor Smart kolektiva.\nProgram podrške sprovodi se u okviru projekta „Norveška za vas – Srbija”, koji ima za cilj da doprinese ravnomernom društveno-ekonomskom razvoju u Srbiji kroz povećanje mogućnosti zapošljavanja, posebno ranjivih i marginalizovanih grupa, podršku socijalnoj koheziji, kao i unapređenju lokalne infrastrukture.\n“U okviru ovog projekta, obezbeđena je podrška za deset mikro i malih preduzeća, kao i za određeni broj njihovih dobavljača. Odabrana preduzeća su prepoznata kao ona koja posluju odgovorno u svojim sredinama, zapošljavaju pripadnike iz ugroženih grupa stanovništva, a očekujemo da će se kroz podršku obezbediti deset novih radnih mesta”, izjavila je saradnica na projektu “Norveška za vas – Srbija” Aleksandra Radivojević.\nDirektor Smart kolektiva je tokom događaja predstavio učesnike Programa, u okviru kojeg su finansijski i stručno podržana sledeća mikro i mala preduzeća iz manje razvijenih opština Srbije: Agro prima jug, Avlija održivog razvoja, Chrono, Darovi Lužnice, DAST – NF, Inak, Mlekara Carpe Diem, Radanska ruža, Vinarija Mačkov podrum i Vrtlari. Prepoznata kao šampioni održivosti u svojim zajednicama, ova preduzeća ostvaruju značajan doprinos razvoju lokalnih zajednica kroz zapošljavanje teže zapošljivih kategorija stanovništva i uključivanje malih lokalnih proizvođača i poljoprivrendih gazdinstava u svoj lanac nabavke. Ovih 10 preduzeća zapošljava 145 ljudi, od kojih više od polovine pripada ranjivim kategorijama stanovništva. Dodatno, ova preduzeća kroz svoj lanac uključuju 585 drugih mikro preduzeća i malih poljoprivrednih gazdinstava i na taj način dodatno utiču na prihode preko 700 porodica. Zbog toga je jako važno što u saradnji sa projektom “Norveška za vas – Srbija”, uz podršku Kraljevine Norveške, dobijaju stručnu i finansijsku podršku, ali i priliku za umrežavanje sa poslovnim sektorom i drugim programima podrške.\nProgram podrške održivim mikro i malim preduzećima u nerazvijenim sredinama je program stručne i finansijske podrške mikro i malim preduzećima koja posluju odgovorno i pozitivno doprinose razvoju svojih lokalnih zajednica. Program realizuje Smart Kolektiv, u partnerstvu sa udruženjem ProAktiv iz Niša i udruženjem Putevima preduzetništva iz Novog Sada. Program se sprovodi u okviru projekta „Norveška za vas – Srbija” koji finansira Kraljevina Norveška a sprovodi Kancelarija Ujedinjenih nacija za projektne usluge (UNOPS).\nViše o programu i učesnicima možete pročitati na ovom linku.


Jelena Janković, koja je u prvom setu tražila pomoć doktora, rekla je da već nedelju dana pije antibiotike.\n"Teško sam disala, bolesna sam još od dolaska iz Kine. Pijem antibiotike već nedelju dana. Mučila sam se na terenu, ali nisam želela da predam. Završila sam meč najbolje što sam mogla, ali je jasno da mi je bilo teško da se usresredim na svoju igru", rekla je Jelena.\nSrpska teniserka se nada da će se oporaviti na vreme za završni turnir sezone u Dohi.\n"To je drugačiji tip turnira. Tamo možeš i da izgubiš meč, pa da podigneš pehar. Sve je moguće, a trenutno je najvažnije moje zdravlje. Doktori će sve proveriti, uradiću krvnu sliku i nastaviti sa terapijom. Videćemo, nadam se da ćui biti spremna", rekla je Jelena Janković.\nKvalifikantkinja koja zauzima 268. poziciju na WTA listi je svoju šansu iskoristila, a rekla je da joj je za trijumf nad najbolje rangiranom teniserkom turnira pomoglo to što se brzo opustila.\n"Bila sam veoma nervozna na početku meču. Tu su bile kamere, centralni teren, publika i prvi nosilac. A onda sam sebi rekla 'Nemaš šta da izgubiš'. Šanse da igraš sa vrhunskim igračicama su retke. Zato sam se opustila i počela da igram svoj najbolji tenis", rekla je Dijas.


Izvor: B92/Društvo arhiva vesti 13.04.2016 - Naslovi.net\nBez povređenih tokom noći u Beogradu\nBeograd -- U Beogradu se sinoć dogodila jedna saobraćajna nesreća, ali nije bilo povređenih, rekla je Tanjugu portparol Hitne pomoći Nada Macura. Udes se dogodio u 19.23 časova na autoputu kod Autokomande, u smeru ka mostu Gazela. Hitna pomoć je… »\nGeneralštab nestaje u oblaku prašine / FOTO\nBeograd -- Usled radova na rušenju zgrade Generalštaba u Nemanjinoj ulici podigao se oblak prašine. Zgrada starog Generalštaba teško je oštećena u bombardovanju 1999. godine, a radovi na pripremi terena za rušenje dela te zgrade počeli su prošle… »\nBiračima pilule za potenciju u zamenu za glasove\nJužnokorejski grad Suvon otvorio je istragu protiv jednog kandidata na današnjim parlamentarnim izborima. Osumnjičeni kandidat je navodno pripadnicima starijega muškog biračkog tela delio pilule za potenciju u zamenu za glasove. "Tek treba utvrditi… »


Naslovna strana, za utorak 11. april 2017. godine\nBeta 11. aprila 2017. 08:15\nBeogradski dnevni listovi na današnjim naslovnim stranama pišu o tome da studenti ne odustaju od protesta koji su ušli u drugu nedelju i da vlast sprema odgovor na proteste.\nALO – List piše da je jedan od organizatora protesta u Srbiji Vladica Stanković koji je bio telohranitelj bivšeg ministra finansija Mladjana Dinkića „Dinkićev telohranitelj vodja protesta“.\nDANAS – „Traži se smena političke elite na čelu sa Vučićem“, o usaglašenim zvaničnim zahtevima učesnika protesta koji se održavaju u gradovima Srbije. „Novac samo glasilima bliskim SNS“, o kritikama medijskih udruženja i asocijacija na račun finansiranja medija na lokalu. „Srpski izbori narušavaju demokratiju“, povodom redakcijskog komentara u Njujork Tajmsu.\nBLIC – „Ključni svedok protiv Haradinaja“, o svedočenju nastradalog Albanca Kujtima Beriše protiv braće Haradinaj. „Srbija garant stabilnosti“ o poseti američkog senatora Džona Mekejna. „Studenti ne odustaju, dan osmi“, o „protestima protiv diktature“ koji se svakodnevno održavaju u Beogradu i više gradova Srbije od 3. aprila.\nVEČERNJE NOVOSTI – „Srbija će ostati vojno neutralna“, o tome da je premijer Aleksandar Vučić tokom susreta sa američkim senatorom Džonom Mekejnom potvrdio kurs Srbije. „Pazarci strepe od muških Kubanki“, o tome da zaraženi transvestiti seju strah. „Pobuna u Šidu zbog migranata“ o sukobu meštana i azilanata u ovoj sremskoj varošici.“Od Uskrsa i skupovi podrške Vučiću?“ o tome da se spremaju skupovi sa kojih treba da se pošalje poruka o poštovanju izborne volje gradjana.\nINFORMER – List piše da je lider SPO, stranke koja podržava SNS, Vuk Drašković podržao spontane proteste „Vuk zabio nož u ledja Vučiću“.\nKURIR – Pod naslovom „Deco, niko ne sme da vas dira!“ povodom protesta u Srbiji za list govori predsednik Srbije Tomislav Nikolić.\nPOLITIKA – „Vlasnici strani, a dugovi državni“ list navodi da su kompanije u privatnom vlasništvu stigle na dnevni red Vlade Srbije i da će biti biti pojačana kontrola deviznih plaćanja. Pod naslovom „Kradljivci mesa na stočnom groblju“ list piše da tokom noći nestaju ostaci uginulih životinja i da niko ne može da potvrdi da se kasnije ne pojavljuju u potrošnji.\nSRPSKI TELEGRAF – Pod naslovom „Moraju pasti!“ list postavlja pitanje da li su slučajno organizovani protesti u Beogradu, Budimpešti i Moskvi.


Novalić i Tulumović o cesti Sarajevo - Tuzla\nUbrzanje saobraćaja na cesti Sarajevo - Tuzla bilo je u fokusu današnjeg razgovora premijera Federacije BiH Fadila Novalića i premijera Tuzlanskog kantona Denijala Tulumovića.\n- Danas smo vidjeli, kao što to uvijek radimo na početku mandata kantonalnih vlada, šta su prioriteti rada, a gdje Federalna vlada može biti od koristi - rekao je Novalić nakon sastanka.\nDvojica premijera razgovarala su o ekonomskim i socijalnim programima, te komunikacijama.\n- Govorili smo o mogućnostima za ubrzanje saobraćaja na cesti Sarajevo - Tuzla, odnosno snižavanju prevoja Nišići i Gojakovići, kako je urađeno na Karauli - istakao je Novalić.\nPremijer Vlade TK Tulumović naveo je da je susret bio konstruktivan, kakav je i odnos federalnog premijera prema ovom kantonu.\n- Obećao nam je da će dio stručnog tima poslati u Tuzlu da konstruktivno zaokružimo stvari koje smo dogovarali - naveo je Tulumović.


Jeftini letovi iz Šri Lanke do Nikaragve - Avio karte Šri Lanka Nikaragva - eSky.rs\nAvio karte iz Šri Lanke do Nikaragve\nPretražite letove iz Šri Lanke do Nikaragve\nProverite najbolje prilike za letove iz Šri Lanke do Nikaragve\n✔ Postoje li posebne ponude za letove iz Šri Lanke do Nikaragve na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Nikaragve?\n✔ Ako rezervišem let iz Šri Lanke do Nikaragve, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Nikaragve?\nBudite sigurni, da na eSky.rs ponuda letova iz Šri Lanke do Nikaragve uključuje ne samo niskotarifne avio-kompanije, već i one koje su specijalizovane za visoki standard.


Najskuplji avion na svetu | Turizam za Vas i Nas : Tourism for you and us\nNi Donaldu Trampu nije lako – morao je da kupi polovan Boeing 757 suvlasnika Microsofta Pola Alena za celih 100 miliona, a da bi tu “krntiju” koliko-toliko ulepšao, sve metalne površine naknadno je pozlatio. Čak ni tada nije uspeo da postigne cenu koju ima najskuplji avion današnjice – Boeing 747-8.\nBoeing 737 Business Jet (Foto: Wikimedia Commons)\nDa sav novac ne bi uložio u enterijer, Tramp je odlučio da u svoj Business Jet ugradi novi MAX motor – poslednje tehnološko dostignuće fabrike koja je nedavno otkrila 747-8 – najveći i najduži komercijalni avion na svetu.\nBoeing Business Jets je grupa koja renovira komercijalne letelice, a zatim ih prodaje “bezobrazno” bogatim kupcima. Poslednje dostignuće 747-8 Intercontinental je jedan od najskupljih poslovnih aviona na svetu.\n„Prazan“ košta oko 300 miliona dolara (220 miliona evra), ali ako želite enterijer koji priliči svetskoj zvezdi, cena iznosi neverovatnih pola milijarde (370 miliona evra). Za neke od “običnih” Boeing Business aviona platićete i do 115 miliona dolara.\nUnutrašnjost aviona prostire se na 525 kvadratna metra, a dugačak je čitavih 76 metara.\nKo kupuje takve avione?\nBoeing ne odaje svoje kupce, ali gotovo polovinu od 206 aviona “biznis” i “VIP” klase poručili su od 1996. privatnici, dok je čak trećina otišla na Bliski Istok.\nTrampov “novi” 757 je zapravo 20 godina star 737, ali za razliku od 747-8 prelazi svega 8.000 kilometara sa jednim rezervoarom, dok nova „mašina“ ide i do 17.000 kilometara.\nZa one multimilijardere koji “moraju” da imaju svako poslednje tehnološko čudo, u izradi je novi avion Arion. Još nije poznato kada će krenuti u prodaju, ali je kompanija već zaradila oko tri milijarde evra samo od rezervacija.


Povodom novinskog članka “Devojka i momak caruju kod Zorane”, koji je 28. maja 2021. godine objavio Srpski telegraf, obaveštavamo javnost o sledećem:\nAgencija za sprečavanje korupcije postupa isključivo na osnovu Zakona o sprečavanju korupcije. Postupke za utvrđivanje povreda Zakona Agencija pokreće i po prijavama fizičkih i pravnih lica.\nDa bi donela odluku o povredi Zakona o sprečavanju korupcije, Agencija, između ostalog, mora da utvrdi ko su povezana lica, odnosno da li je javni funkcioner učinio određenu korist ili pogodnost povezanom licu, među koje spada i vanbračni partner.\nImajući u vidu da se podaci o eventualnim vanbračnim partnerima ne mogu pribaviti na drugi način, osim direktnim obraćanjem osobi, na koju se prijava odnosi, Agencija se obratila javnom funkcioneru Jovanki Atanacković da se izjasni na ovu okolnost.\nČinjenica da se, isključivo u skladu sa nadležnostima, a za potrebe vođenja ovog postupka, Agencija obratila javnom funkcioneru da se izjasni, govori u prilog tome da direktor Agencije nije prekoračio ovlašćenja poverena Zakonom o sprečavanju korupcije, niti je iznosio bilo kakvu tvrdnju o tome da su navedena lica u vanbračnoj zajednici.\nJavni funkcioner je taj koji dostavlja izjašnjenje o tome da li je, u smislu Zakona o sprečavanju korupcije, u odnosu povezanosti, od čega zavisi dalje vođenje postupka Agencije.\nAgencija je sa javnim funkcionerom Jovankom Atanacković komunicirala isključivo zvaničnim putem i ne može biti odgovorna za navode, koji su se pojavili u medijima.


Kalifornija: Lokalizovano oko 40 odsto požara\nM. D.\t 20. avgusta 2016. 08:13\nVatrogasci su uspeli da u Kaliforniji stave pod kontrolu oko 40 odsto požara tokom protekle noći, uprkos suvim, toplim i vetrovitim meteorološkim uslovima, ali požar koji se brzo širi i dalje ugrožava oko 34.500 kuća i drugih objekata, javlja danas Rojters.\nVatrogasci su u petak delimično lokalizovali vatrenu stihiju koja je u utorak zahvatila planinske predele u južnom delu Kalifornije, primorala desetine hiljada ljudi da se evakuišu i uništila oko 100 kuća, saopštili su zvaničnici.\nPožar, koji gori u oblasti oko 129 kilometara severoistočno od Los Anđelesa, uništio je skoro 15.000 hektara te teritorije.\nPožar u Kaliforniji, koji spada u najpogubnije u toj državi ove godine, jedan je od skoro 30 velikih požara koji besne na stotinama kvadratnih kilometara u osam zapadnih država ove nedelje, podseća britanska agencija.\nCrna Gora plamti\nViše od 17.000 vatrogasaca borilo se juče da stavi pod kontrolu na desetine požara koji gore u američkim državama, pri čemu je Kalifornija najteže pogođena, saopštili su zvaničnici.\nSamo u petak je u 31 požaru izgorelo je 162.000 hektara zemlje, pri čemu je sedam požara gorelo u Kaliforniji, a šest u Ajdahu, saopštio je Nacionalni centar za borbu protiv požara (NIFC), javio je AFP.\nEvakuisano je više od 82.500 ljudi, a ugroženo 34.500 kuća.\nVlasti su saopštile da je potpuno izgorelo ukupno 96 domova, a za sada nema izveštaja o poginulima.


DRI: Prekršajne prijave podnete protiv 11 ministara :: EMG :: Ekonomske vesti iz Srbije\n18. februar 2010. | 15:55 17:57\nDržavna revizorska institucija danas je podnela prekršajne prijave protiv 19 bivših i aktuelnih državnih funkcionera, od čega je čak 11 ministara, saopštio je generalni državni revizor Radoslav Sretenović.\nPrekršajne prijave podnete su protiv ministra trgovine i usluga Slobodana Milosavljevića, ministra za Kosovo i Metohiju Gorana Bogdanovića, ministra prosvete Žarka Obradovića, ministra zdravlja Tomice Milosavljevića, ministra kulture Nebojše Bradića i ministra životne sredine i prostornog planiranja Olivera Dulića.\nPrekršajne prijave podnete su i protiv pojedinih bivših ministara i to protiv bivšeg ministra trgovine i usluga Predraga Bubala, bivšeg ministra za Kosovo i Metohiju Slobodana Samardžića, zatim protiv Zorana Lončara, bivšeg ministra prosvete, glumca Vojislava Brajovića koji je u prethodnom sazivu Vlade obavljao funkciju ministra kulture i, na kraju, bivšeg ministra za zaštitu životne sredine Saše Dragina.\nNa spisku onih koji su nenamenski trošili budžetska sredstva našli su se i sekretar Ministarstva ekonomije i regionalnog razvoja Aleksandra Popović kao i Aleksandar Todorović, inače bivši sekretar istog ministarstva, zatim sekretar Ministarstva rada i socijalne politike Tatjana Matić i Zoran Martinović koji obavlja funkciju državnog sekretara u istom ministarstvu. Osim njih, tu su još i bivša direktorka Uprave za zajedničke poslove republičkih organa Mirjana Nikolić, kao i Novica Arsić, sadašnji direktor te institucije, Milan Tomić, bivši direktor Republičke direkcije za imovinu Republike Srbije i bivši direktor Uprave za trezor u Ministarstvu finansija Ivan Maričić.\nSvi oni su osumnjičeni da su nenamenski trošili sredstva iz budžeta Republike Srbije, a Državna revizorska institucija je, kako je navedeno u saopštenju, uz prijave nadležnom sudu podnela i dokaze protiv devetnaest osumnjičenih funkcionera.\nMinistar zdravlja Tomica Milosavljević (G17 plus) osumnjičen je da je odobrio plaćanja iz Programa javnog zdravlja bez knjigovodstvene dokumentacije i da je odobrio plaćanje ugostiteljskih usluga bez dokaza da je novaca utrošen u poslovne svrhe.\nZa nemamensko plaćanje ugostiteljskih usluga osumnjičeni su i sadašnji i bivši ministar prosvete Žarko Obradović (SPS) i Zoran Lončar (DSS).\nSadašnji i bivši ministri za Kosovo i Metohiju Goran Bogdanović (DS) i Slobodan Samardžić (DSS) pored nemanenskog plaćanja ugostiteljskih usluga osumnjičeni su i za isplate po ugovoru bez dokaza da je posao izvršen.\nPrekršajna prijava protiv ministra trgovine Srbije Slobodana Milosavljevića (DS) podneta je zbog sumnje da je preuzeo obaveze i odobrio plaćanje izdataka koji nisu odobreni budžetom.\nMinistar životne sredine i prostornog planiranja Oliver Dulić (DS) sumnjiči se da je platio robu i usluge bez knjigovodstvene dokumentacije.\nDRI podnela je prekršajnu prijavu protiv bivšeg ministra za zaštitu životne sredine, koji je sada ministar poljoprivrede, Saše Dragina (DS) zbog sumnje da nije srpoveo javnu nabavku usluga u skladu sa zakonom.\nSadašnji i bivši ministri kulture Nebojša Bradić (G17 plus) i Vojislav Brajović (DS) sumnjiče se da su isplatili ugovore o delu bez dokaza da je posao urađen i zato što nisu kontrolisali korišćenja sredstava za finansiranje zaštite kulturne baštine.\nBivši ministar trgovine Predrag Bubalo (DSS) osumnjičen je da je plaćao po ugovorima o delu bez dokaza da je posao obavljen.\nPrekršajna prijava protiv bivšeg direktora Uprave za trezor u Ministarstvu finansija Ivana Maričića podneta je zbog sumnje da u glavnoj knjizi trezora nije evidentirao nefinansijku imovinu nabavljenu u 2008. godini.\nMaričić je osumnjičen i da je zadužio budžet za finansiranje deficita tekuće likvidnosti iz sredstava konsolidovanog računa trezora Republike preko dozvoljenog iznosa, a nije u roku naplatio ta sredstva. DRI je navela i da Maričić nije izvršio povraćaj tog novca do kraja budžetske 2008. zato što nije naplatio pozajmice date državnim organima, javnim preduzećima i drugim dužnicima iz budžeta Srbije i novca od privatizacije.\nBivši sekretari Ministarstva ekonomije i regionalnog razvoja Aleksandra Popović i Aleksandar Todorović osumnjičeni su za plaćanje ugovora o delu bez dokaza da je posao izvršen i odobrili plaćanje ugostiteljskih usluga na osnovu dokumentacije iz koje se nije moglo utvrditi da su namenjeni za poslovne svhe.\nDržavni sekretar u Ministarstvu rada i socijalne politike Zoran Martinović i sekretar u istom ministarstvu Tatjana Matić osumnjičeni su da nisu sproveli postupak javne nabavke usluga u skladu sa Zakonom i da su odobrili plaćanje ugostiteljskih usluga za koje se nije moglo utvrditi da su namenjene u poslovne svrhe, a Matić je osumnjičena i da je plaćala ugovor o delu bez dokaza da je posao izvršen.\nBivši i sadašnji direktori Uprave za zajedničke poslove republičkih organa Mirjana Nikolić i Novica Antonić osumnjičeni su za nezakonito sprovođenje javne nabavke.\nBivši direktor Republičke direkcije za imovinu Srbije Milan Tomić osumnjičen je da je plaćao prekovremeni rad bez evidencije i dokaza da su zaposleni radili prekovremeno.\nBogdanović: Otklonili smo nepravilnost\n"Državna revizorska institucija je nama još ranije predočila svoje primedbe posle čega smo mi otklonili nepravilnosti. Ono o čemu se govori u izveštaju su uglavnom nepravilnosti knjigovodstvene prirode i mi ćemo sve dokaze prezentovati na sudu", izjavio je za EMportal ministar za Kosovo i Metohiju Goran Bogdanović komentarišući prekršajnu prijavu koju je protiv njega podnela DRI zbog nenamenskog trošenja budžetskih sredstava.\nNa pitanje koje su to ugostiteljske usluge na koje je Ministarstvo za KiM trošilo novac, a nije ih evidentiralo na odgovarajući način tako da se vidi da je to bilo u svrhu posla, Bogdanović je rekao da su to bili troškovi u okviru Ministarstva.\n„Na pojedinim računima nije bilo napisano da je to bilo u poslovne svrhe, a bilo je, i to se uglavnom odnosi na neke troškove u okviru samog Ministarstva, kao što su recimo računi za kafu i sokove“, kazao je Bogdanović.\nPosle izveštaja revizora javne finansije neće biti iste\nMinistarka finansija Diana Dragutinović izjavila je danas da upravljanje javnim finansijama više nikada neće biti isto posle izveštaja Državne revizorske institucije. Dragutinovićeva je na konferenciji za novinare istakla da je sigurna da će svi ministri postupati po preporukama revizora.\n„Podsećam da je ovo prva revizija koja je slučajno urađena za budžet iz 2008“, rekla je Dragutinovićeva.\nOna je podsetila da je u julu prošle godine usvojen novi Zakon o budžetskom sistemu koji je pojačao kontrolu trošenja državnih para i povećao odgovornost ministarstava za troškove.\nObradović: Očekivao sam prijavu državnog revizora\nMinistar prosvete Žarko Obradović izjavio je danas da je očekivao prekršajnu prijavu Državne revizorske institucije (DRI) jer su na adresu ministarstva na čijem je čelu stigle primedbe revizora.\n"Priložili smo brojne argumente i dokaze. Neki su uvaženi a neki ne", rekao je Obradović agenciji Beta.\nOn je rekao da će sudiji za prekršaje predočiti sve te argumente i dokaze i da će prihvatiti njegovu odluku kakava god bude bila.\nSlobodan Milosavljević: Ministarstvo ispravilo nepravilnosti\nMinistarstvo trgovine i usluga Srbije ispravilo je nepravilnosti zbog kojih je Državna revizorska institucija (DRI) danas podnela prekršajne prijave, izjavio je ministar Slobodan Milosavljević.\nMilosavljević je u saopštenju ocenio da su nepravilnosti koje se odnose na projekat Srbija-Dunavski sliv, nastale zbog greške u knjigovodstvu.\nMinistar je naveo da DRI smatra da projekat nije trebalo da bude finansiran iz sredstava namenjenih za izgradnju i pozicioniranje nacionalnog brenda Srbije, već iz druge pozicije u budžetu.\nKako je naveo, taj projekat je nakon sprovedenog postupka javne nabavke, rezultirao izradom fotomonografija i fotografija i izložbama u Beogradu i više evropskih prestonica. Ukupna vrednost izrade fotografija na platnu bila je 689.400 dinara\n"Spreman sam da kompletnu dokumentaciju prezentujem sudu. Na nezavisnim sudskim organima je da ispitaju čitav slučaj", naveo je Milosavljević.\nMinistarstvo rada: Daćemo dokaze za odbacivanje prijave\nMinistrastvo rada i socijalne politike će predočiti nadložneom sudiji za prekršaje sve dokaze i argumente za odbacivanje prekršajne prijave koju je danas podneo državni revizor, izjavio je državni sekretar tog ministarstva Zoran Martinović.\n"Primenjivali smo procedure koje su se sprovodile godinama unazad i prilikom ranijih finansijskih kontrola nije bilo govora da se radi o bilo kakvim prekršijima", rekao je on agenciji Beta.\nPrema njegovim rečima, možda je bilo grešaka u radu, ali ne i elemenata za krivičnu, pa čak ni za prekršajnu prijavu.\nMartinović i sekretar u istom ministarstvu Tatjana Matić osumnjičeni su da nisu sproveli postupak javne nabavke usluga u skladu sa Zakonom i da su odobrili plaćanje ugostiteljskih usluga za koje se nije moglo utvrditi da su namenjene u poslovne svrhe, a Matić je osumnjičena i da je plaćala ugovor o delu bez dokaza da je posao izvršen.\nIzveštaj ukazuje na ozbiljne probleme\nOno što se vidi u izveštaju Državne revizorske institucije (DRI) je samo mali deo priče, ali verujem da će u vezi sa konkretnim stvarima oni kod kojih su uočene nepravilnosti ubuduće više voditi računa, izjavio je za EMportal programski direktor Transparentnost Srbija Nemanja Nenadić komentarišući podnošenje prekršajnih prijava protiv 19 bivših i sadašnjih ministara i direktora državnih institucija.\n„Međutim, glavni pomaci u radi DRI biće učinjeni kada to telo bude počelo da procenjuje svrsishodnost utrošenih sredstava, a ne samo usklađenost potrošnje sa zakonskim propisima. Ovo čime se DRI sada bavi mogu da rade i drugi organi kao što su Ministarstvo finansija, Poreska uprava, razne interne revizije“, rekao je Nenadić.\nPrema njegovim rečima, izveštaj DRI ukazuje na neke ozbiljne probleme koji nemaju veze sa pojedinačnom i individualnom odgovornošću već sa sistemskim nedostacima, kao što su nedostaci u pojedinim procedurama, tako da je, kako je Nenadić rekao, sasvim logično pitanje da li je reč samo o nepravilnostima i kršenju zakona ili o nepotpunosti propisa.\nLičnosti: Radoslav Sretenović\nSretenović: Naknadne primedbe na rad DRI bez značaja\n02. decembar 2009. 11:12 |\nSutra prvi izveštaj državne revizije o budžetu


Ovo je originalni tekst čuvenog intervjua koji je dao Nemcima! - alo.rs\nAUTOR: Alo.rs/ M. I. DATUM I VREME: 25.03.2019. 07:58\nPojedini političari su godinama tvrdili da je tadašnji lider DS Zoran Đinđić pozivao na nastavak bombardovanja Jugoslavije. Tada je govorio da je vojna intervencija na Kosovu dovela do problema i da se međunarodna zajednica nikada nije bavila tim problemima.\nZoran Đinđić, Foto: EPA/Saša Stanković\nTada najvatreniji politički opozicionar Zoran Đinđić, bivši premijer koji je ubijen pre 16 godina u intervjuu koji je ’99. objavio nemački „Špigl“ pričao je o posledicama rata i demokratskoj promeni.


KONKAKAF Liga šampiona – Navijaci Srbija\nHome > Posts tagged "KONKAKAF Liga šampiona"\nTag: KONKAKAF Liga šampiona\nIgra se u KONKAKAF Ligi šampiona spuštenog garda, pljušte šanse na sve strane, a takav fudbal je po ukusu meksikanaca. Suvereni su vladari takmičenja više od deceniju i po. Deluje da se na tom planu ništa u skorije vreme neće menjati. Teško je i zamisliti posle toliko vremena da\nFiladelfija i Kruz Azul su uspeli da se plasiraju u polufinale KONKAKAF Lige šampiona, a još dva učesnika te faze takmičenja dobićemo noćas. Oba revanš meča četvrtfinala igraju se u Meksiku.Monterej od 2.00 dočekuje Kolumbus Kru, a u Sjedinjenim Američkim Državama u prvom meču bilo je 2:2. Remi bez\nU okviru osmine finala Lige šampiona za Severnu i Centralnu Ameriku, večeras su odigrana dva susreta, ali pobednika nije bilo.U prvom od dva američko-meksička okršaja fudbaleri Kolumbus Krua dočekali su Monterej. Četvorostruki osvajač KONKAKAF Lige šampiona je bio na pragu poraza, ali je pogotkom iz trećeg minuta sudijske nadoknade\nKONKAKAF LŠ: Dos Santos i Funes Mori drže čas fudbala Kolumbusu i Portlandu\nStart Konkakaf Lige šampiona, odnosno utakmice osmine finala rezervisane su za raspucavanje meksički, kanadskih i američkih predstavnika. Tek od četvrtfinala kreće „ono pravo“ posle čišćenja karipskih predstavnika i timova iz zemalja južnije od Meksika.Sjedinjene Američke države će imati minimum jednog predstavnika u polufinalu najeminentnijeg klupskog takmičenja za Severnu, Centralnu


Pregovori Prištine i Beograda i unutrašnji dijalog o Kosovu - Kreni-stani taktiziranje političkih vođa | EurActiv Srbija\nPregovori Prištine i Beograda i unutrašnji dijalog o Kosovu - Kreni-stani taktiziranje političkih vođa\nU odsustvu jasne i ostvarive vizije, u odsustvu političke volje da se pitanju Kosova pristupi uz uvažavanje realnosti (na Kosovu, među Srbima na Kosovu, u Srbiji i u međunarodnoj zajednici), politika Prištine i Beograda se pretvorila u neprestano taktiziranje i međusobno "nadgornjavanje" političkih vođa. Politikom kreni-stani, održavan je navodni status quo, a stvarnost se menjala u korist takozvane nove realnosti: širenja suvereniteta kosovskih institucija na celu teritoriju Kosova.\nAutor: Predsednik Upravnog odbora Foruma za etničke odnose dr Dušan Janjić\nAli, širenje suvereniteta o kome je reč nije donelo ni stabilnost ni ekonomski i društveni napredak običnim ljudima. Albansko političko vođstvo Kosova, a i do nedavno mnogo hvaljen "reformista iz Tirane" Edi Rama, sve više pokazuju strah od silaska sa vlasti. U tome su zaboravili na mantru "Svi Albanci će biti zajedno u velikoj Evropi" i otimaju se, sa Samoopredeljenjem i ostacima Crveno-crne koalicije, oko ideje "Prirodne Albanije" ili "Ujedinjenja svih albanskih zemalja", odnosno oko devetnaestovekovnog nacionalističkog sna o "Velikoj Albaniji".\nVođstvo Srbije, uz pomoć svojih eksponenata na Kosovu, nastoji da stvarnost prikrije ideologizovanim "novogovorom" o "lažnoj državi", "lažnim ljudima" o "lažnoj stvarnosti". Na osnovu stepena primene tog "novogovora" na političkoj sceni, odnosno u javnom diskursu, počeli su da se razlikuju "lojalni" i drugi" srpski politički akteri.\nSa protokom vremena i približavanjem vođstva Srbije momentu odluke o izboru između šovinizma i populizma sa jedne i reforme i demokratizacije sa druge strane, članstvo u EU ili "limbo stanje" čekanja ruskog Godoa, reaktivirana su sva "ideološkom koprenom" prekrivana a nerešena pitanja. U takvoj atmosferi pojavila se i stara/nova mantra: s Albancima se ne može živeti, ali se s njima možemo dogovoriti da se razgraničimo.\nAutorstvo nad tom idejom se pripisuje "Ocu srpske nacije" Dobrici Ćosiću. Ulogu njenog "apostola" preuzeo je jedan od njegovih "najboljih đaka" Ivica Dačić. On se, kako valja, oglasio i za Uskrs, valjda verujući da će sve žrtve pokušaja da se ovakve ideje realizuju (mrtvi, raseljeni, nestali...) uskrsnuti i da će "strani mentori" Albanaca ustuknuti.\nOglašavanje "apostola" Dačića i sve snažnija destabilizacija prilika vraćaju nas na pitanje: Šta se ostvarilo od ciljeva koje je predsednik Srbije Aleksandar Vučić postavio pred unutrašnji dijalog o Kosovu, kada ga je inicirao tekstom u listu "Blic" 21. jula 2017. godine. Reč je o sledećim ciljevima: široki unutrašnji konsenzus, koji bi trebalo da uključi što širi krug društvenih aktera; suočavanje sa realnošću; prevladavanje mitologije o Kosovu; trajno rešenje, rešenje koje bi bilo održivo i u budućnosti, miroljubivo rešavanje problema, ostvarivanje ključnih "naših" interesa (odnosno interesa Srbije i srpske zajednice), i "otvaranje vrata" za EU.\nPrvi i najviše istican cilj – sveobuhvatnost izjašnjavanja koje vodi do opšteg konsenzusa – je tek delimično ostvaren: političke stranke i delovi šire javnosti su se grupisali sledeći dva kriterijuma. Prvi kriterijum su razlike u ideologiji i politikama. Jedna podgrupa su stranke snažne etno-nacionalističke i desničarske orijentacije, a drugu podgrupu čine sledbenici liberalno-demokratske ideologije i politike.Drugi kriterijum je (ne)slaganje oko budućnosti Srbije odnosno (ne)prihvatanje članstva Srbije u EU uključujući i odnos prema Rusiji i Zapadu.\nSudeći po dosadašnjem toku unutrašnjeg dijaloga, pa i stanju javnog diskursa u Srbiji i regionu, to je ključni pokretač nesporazuma i (ne)prihvatanje inicijative predsednika Vučića. Najvažnija linija deobe i suprotstavljanja nije pitanje Kosova, već pitanje "evropske budućnosti" Srbije, a Kosovo je poslužilo kao instrument da se ukaže na to. Indikativno je da se većina političkih stranaka i drugih aktera unutrašnjeg dijaloga otvoreno ne zalaže za proces normalizacije kao jedan od važnih koraka ka članstvu Srbije u EU.\nPozivi na demitoligizaciju pitanja Kosova nisu došli ni do ušiju (a kamoli svesti) većine, pa ni vladajuće, a ni mnogih ministara. San o "trajnom rešenju" koje će osloboditi kosovskih briga buduće generacije se raspršio pred tvrdoglavošću istorije, živih ljudi koji bi da se nešto pitaju, kao i "njihovih stranih mentora". Sve u svemu, od onog šta je ostalo teško je očekivati politiku koja bi se prihvatila realizacije onog što je Dačić parafirao pre pet godina i tako dovela do privremenog (višedecenijskog) održivog rešenja – normalizacije odnosa Kosova i Srbije i članstva u EU.\nUočljivo je i da se većina homogenizuje oko etno-nacionalističkog pristupa pitanju Kosova. To ima za rezultat zagovaranje rešenja koja ne uvažavaju realnost. Ukoliko bi došlo do jačanja ove mobilizacije, to bi unutrašnji dijalog pretvorilo u propagandno-marketinšku manipulaciju. To može da dovede do snažnijih ekstremističkih reakcija i do slabljenja uticaja institucija i demokratski opredeljenog dela javnosti u Srbiji.\nNeki od predstavnika vlasti i vladajućih stranaka su sporadično isticali da je nastavak procesa normalizacije put za optimalno uređivanje odnosa Srbije i Kosova. Istovremeno, pojedini članovi vlade i vladajuće koalicije su zagovarali "status quo" ili prihvatanje realnosti etničke podele tako što bi se obavilo dodatno etničko i teritorijalno razgraničenje Srba i Albanaca. Zapravo, oni bi priznali nezavisnost Kosova, ali im je kao alibi pred sopstvenom javnošću potreban "komad teritorije". To je loša poruka jer sugeriše da u vladajućoj koaliciji nema spremnosti za postizanje sveopšteg konsenzusa, što je osnovna ideja prvog čoveka vlasti – predsednika Vučića.\nStranke opozicije, uključujući i one koje se deklarišu kao demokratske i socijaldemokratske, nisu u unutrašnjem dijalogu videle priliku da izgrade sopstvenu politiku koja bi ih razlikovala od drugih, a retke su stranke koje se pozicioniraju kao zaista proevropske stranke spremne da rešavaju pitanja Kosova prihvatanjem evropskih tekovina.\nKada je reč o aktivnostima organizacija građanskog društva i javnih ličnosti, u ovom periodu, znatan broj je, u osnovi, pozitivno reagovao na inicijativu i uključio se u unutrašnji dijalog. I tu postoji podela na one koji su za nastavak Briselskog dijaloga i procesa normalizacije odnosa Srbije i Kosova i one koji se izjašnjavaju za "status quo" čak i za "vojno-policijska rešenja". Najveći broj takvih opredeljenja čuo se upravo na skupovima u organizaciji vladine radne grupe u okviru takozvanog "institucionalizovanog dijaloga". Brojni su i akteri koji o unutrašnjem dijalogu govore kao o "izdaji" Kosova.\nUkupni rezultat je da sama suština Kosovskog pitanja nije shvaćena ili se neiskreno izjašnjavalo o njemu. U krajnjoj liniji, pitanje statusa u kosovskoj krizi sastoji se od (ne)utvrđivanja nezavisnosti Kosova i od (ne)određivanja statusa srpske odnosno albanske zajednice. U dubljem smislu to je i pitanje o kontroli teritorije i o upravljanju njenim resursima. Na ovo se pitanje može odgovoriti samo ako se veruje u "trajna rešenja". Sadašnje okolnosti, pre svega političko-bezbednosne na Kosovu, u Srbiji i Zapadnom Balkanu, su takve da ne omogućuju lokalnim akterima da igraju igru "trajnog rešenja". I sama politička vođstva Albanaca i Srba, odnosno Kosova i Srbije, pate od očiglednog pomanjkanja kapaciteta za ovakva rešenja.\nStoga je preporučljivo da vođstvo Srbije pitanje statusa Kosova i dalje ostavi otvoreno, ali da se ne zatvara perspektiva njegovog razrešavanja u drugačijim okolnostima. Vlasti Srbije bi trebalo da, što je moguće preciznije, odredi svoje viđenje procesa normalizacije i da ga prilagode potrebama primene postignutih sporazuma, ali i društvenim potrebama i problemima. To bi valjalo učiniti kroz izradu i usvajanje od strane vlade Republike Srbije, akcionog plana za ostvarivanje pregovaračkog poglavlja 35.\nPrištini i Beogradu, u okolnostima koje danas preovlađuju, preostaje ili veliki avanturizam ili politika "malih koraka" koja ima fokus na unapređenje položaja i zaštite prava srpske zajednice, na formiranje Zajednice srpskih opština (ZSO) i na regulisanje položaja SPC.\nPrema problemima vezanim za pogoršavanje bezbednosti na severu Kosova javnost i vlast Srbije i dalje se odnose po merilima prošlog veka i hladnog rata, ponavljajući sintagmu "Situacija je stabilna i pod kontrolom". Vlasti tvrde da su sposobne da garantuju stabilnost, a to valjda znači da razreše ubistvo Olivera Ivanovića, ili da usmeravaju procese ka izbegavanju vojno-policijskog, ili još gore, terorističkog nasilja.\nU svakom slučaju, postavlja se pitanje može li destabilizovana srpska zajednica na severu Kosova, posebno kad se razdvoji od ostatka srpske zajednice na Kosovu, da izdrži pritisak, ili će se sve pretvoriti u pojačano iseljavanje Srba? Zagovornici razgraničenja veruju da tom idejom spasavaju Srbe južno od Ibra. Po njima je Sever stabilan kao neprobojna tvrđava. Moje uverenje je da su ljudi – ljudi, da su Srbi sa Severa i celog Kosova ljudi koji su svašta preturili preko glave. Ali, ljudi imaju svoju pamet i svoju granicu izdržljivosti.\n: Dijalog: Zajednica srpskih opština glavna prepreka


Normalizovan saobraćaj od Niša ka Beogradu – NovostiDana.rs\nNormalizovan saobraćaj od Niša ka Beogradu\nPosle lančanog sudara, danas je normalizovan saobraćaj od Niša ka Beogradu, ali je i dalje potpuno obustavljen na naplatnoj stanici Niš iz pravca Beograd-Niš, saopštili su „Putevi Srbije“.\nSaobraćaj ka Beogradu je ranije u toku dana bio u potpunosti obustavljen.\nVozila se trenutno iz pravca Beograd-Niš preusmeravaju na naplatne stanice Aleksinac i Aleksinački Rudnici.\nNadležne službe su na terenu i rade na raščišćavanju posledica saobraćajne nesreće, navodi se u saopštenju.\nMinistarka gradjevinarstva, saobraćaja i infrastrukture Zorana Mihajlović i vršilac dužnosti direktora Puteva Srbije Zoran Drobnjak krenuli su ranije danas ka Nišu gde se danas dogodio lančani sudar u kojem je povredjeno 17 osoba, medju kojima je šestoro dece.\nNa deonici auto-puta u blizini Niša 30 pripadnika niškog odreda Žandarmerije pomaže pripadnicima saobraćajne policije i Sektora za vanredne situacije u izvlačenju putnika i automobila.\nTo ministarstvo je apelovalo na gradjane da zbog niskih temperatura, snežnih padavina i poledice ne kreću na put bez preke potrebe, a ukoliko ne mogu da izbegnu vožnju, da imaju zimsku opremu i lance.\nOdlazak u Niš zbog situacije koje su izazvale vremenske nepogode najavio je i ministar odbrane Zoran Djordjević.\nСаобраћајна несрећа у Нишу


Srbi opet pokorili Evropu, Fener prvi put šampion! - ebart\nNajzaslužniji za ovaj istorijski podvig su bili Srbi – svoju devetu titulu prvaka Evrope je kao trener osvojio Željko Obradović, dok su najefikasniji pojedinci Fenera u finalu bili Bogdan Bogdanović i Nikola Kalinić sa po 17 poena!\nPredvođen upravo Kalinićem Fener je uspostavio inicijativu od samog starta, poveo 13:6, Olimpijakos je uspevao da prati poenima Printezisa, ali je razlika u korist turskog tima postepeno rasla do 35:25 sredinom drugog kvartala posle serije poena Bogdanovića.\nSredinom trećeg perioda razigrao se Milutinov koji sa nekoliko koševa vraća Olimpijakos u novi egal (46:42), ali je u završnici čertrtine usledila dominacije Judoa u odbrani i napadu, pa centar Fenera dovodi svoj tim do maksimalnih 60:46 pred poslednjih deset minuta.\nDatome i Antić trojkama donose turskom timu +18 (68:50) pred poslednjih sedam minuta i definitivno rešavaju meč. Poslednji trzaj Olimpijakosa koji je preko Grina i Printezisa smanjio na 73:58 odbija pomenuti srpski tandem sa po pet poena i stavlja tačku na ovo finale.\nFener kreće snažno, odmah moćno zakucava veseli posle dodavanja Judoa, Printezis i Birč ne uspevaju da odgovore u okršaju centaram a Kalinić pogađa trojku za 5:1.\nBirč i Spanulis sa penala vraćaju Olimpijakos u egal, ali Fener nošen fanatičnin navijačima pogađa još dve trojke, preko Kalinića i Diksona za beg na 13:6.\nSrbin je nastavio da dominira, opet donosi tri poena Turcima, ovaj put je pogdio iskosa sa desne strane pod faulom Spanulisa, nakon čega je pogodio dodatno slobodno bacanje (16:8).\nMeđutim, Feneru ova serija ne donosi beg, opet "reaguju" Spanulis trojkom i Birč sa penala pa Grci smanjuju na tri poena razlike.\nMeđutim, Srbi nisu dozvolili gostima da se potpuno vrate u igru, Kalinić pogađa treću trojku, na koju odmah odgovara Papanikolau, ali Bogdanović postiže koš za 26:18 posle prvog kvartala.\nDomaćin ne uspeva da u drugom periodu napravi osetniju razliku, samo što bi Datome ili Nanalidoneli +6, Olimpijakos je uzvraćao koševina Grina i Milutinova.\nSredinom kvartala Fener sjajnom odbranom neutrališe pokušaje Grina i Spanulisa, a Bogdanović sa sedam poena u nizu vraća Turke za prvu dvocifrenu prednost (35:25).\nKrajem poluvremena Srbin ulazi u probleme sa faulovima, napravio je čak tri za 14 minuta na parketu, a Olimpijakos ovu "krizu" rivala koristi te mini-serijom Birča i Printezisa (trojka) smanjuje na 37:32, pred poslednjih 40 sekundi.\nNakon što je Dikson poentirao posle tajm-auta, kada su svi pomislili da je Fener odbranio poslednji napad Olimpijakosa, Nanali pravi veliku grešku, bukvalno poklanja loptu Birču koji lako polaže uz zvuk sirene i i smanjuje na 39:34 pred veliki odmor.\nDikson trojkom otvara treći kvartal, odgovara mu odmah Mancaris, Veseli pogađa za +7 za Fener, ali opet trojkom uzvraća Mancaris pa Olimpijakos smanjuje zaostatak na 44:40 u 23. minutu igre.\nGrci su nastavili da prate Turke poenima Milutinova i držali priključa do sredine perioda (46:42), kada je usledila serija Fenera sa linije za slobodna bacanja i poenima Judoa i Datomea za novu dvocifrenu razliku na meču.\nOlimpijakos je ušao u seriju promašaja, neuspešni su bili Papanikolao, Printezis i Papapetru, što Turci kažnjavaju i trojkom Datomea stižu do maksimalnih 57:44, tri minuta pre kraja četvrtine.\nPrvi put u ovoj četvrtini na parket ulazi Bogdanović, najbolji pojedinac Olimpijakosa u 3/4 Milutinov uz podršku Birča prekidaju seriju Fenerbahčea, ali sjajnom blokadom u poslednjoj sekundi nad Papanikolauom, Judo održava dvocifrenu prednost Fenera pred poslednji kvartal 60:48.\nFener je nastavio u furioznom ritmu s kraja trećeg kvartala, te trojkama Datomea i Antića, te poenima Judoa sa penala povećao prednsot na 68:50 pred poslednjih sedam minuta finala.\nOlimpijakos pokušava da se vrati u meč, Printezis i Grin smanjuju na 76:58, ali je to bio samo poslednji trzaj grčkog tima.\nBogdanović i Kalinić kombinuju deset poena za Fener u tom periodu te stavljaju tačku na meč sa maksimalnih 80:61.\nSkoro dva minuta pre kraja počelo je slavlje domaćih navijača, da bi tačku na meč stavio Tolupulos trojkom Olimpijakosa za konačnih 80:64 za Fenerbahče.


Francuska policija raspoređena širom Pariza, 12. januar 2015.\nFrancuska će mobilisati 10.000 vojnika kako bi od utorka uveče pojačala bezbednost "najosetljivijih tačaka na teritoriji", posle džihadističkih napada u Parizu u kojima je ubijeno 17 ljudi prošle nedelje, saopštio je ministar\nodbrane Francuske Žan-Iv Le Drijan.\nPredsednik Francuske Fransoa Oland "pozvao je oružane snage da učestvuju u obezbeđivanju osetljivih tačaka na teritoriji", rekao je Le Drijan posle bezbednosnog sastanka u predsedništvu, ukazujući na "opsežnost pretnji" s kojima je suočena ta zemlje.\nGovoreći o "pravoj unutrašnjoj operaciji", ministar odbrane kazao je da je ovo "prvi put da je mobilizacija (francuskih snaga) tih razmera izvedena na teritoriji zemlje". Upitan koje su to slabe tačke na teritoriji Francuske, ministar je\nrekao da je "bolje ne identifikovati ih".\n"Već od danas će sve jevrejske škole, njih 717, biti obezbeđene. Za to je zaduženo 4.700 policajaca, žandarma i vojnika", izjavio je Kaznev u jevrejskoj školi u Parizu nadomak koje je izvršen napad na jevrejski supermarket.\nIzraelski premijer Benjamin Netanjahu posetio je u ponedeljak jevrejsku prodavnicu koja je prošle nedelje bila meta napada u Parizu i u kojoj je ubijeno četiri taoca.\nNetanjahu je juče učestvovao na velikom skupu solidarnosti posle prošlonedeljnih napada u Parizu, gde je takođe prisustvovao u Velikoj sinagogi komemoraciji žrtvama.\nU nedelju se u francuskoj prestonici na maršu mira okupilo skoro 2 miliona ljudi i više od 50 svetskih lidera. Istovremeno, širom zemlje na ulice je izašlo 3,7 miliona Francuza.\nVals: Nastavlja se potraga za saučesnicima napada\nFrancuske snage bezbednosti nastavile su danas potragu za saučesnicima terorističkih napada prošle nedelje u Parizu, izjavio je u Parizu francuski premijer Manuel Vals.\n"Smatramo da verovatno postoje saučesnici napada na satirični nedeljnik 'Šarli ebdo' i na jevrejsku prodavnicu", rekao je Vals francuskom BMFTV.\nFrancuski premijer je odbio da iznese više detalja o potrazi i dodao da je potrebno "veoma brzo razmisliti o dodatnim merama za jačanje bezbednosti Francuza".\nPrema nezvaničnim informacijama, policija je pronašla drugi stan u kome je Kulibali uskladištio oružje koje je kasnije koristio.\nParalelno sa istragom, razmatraju se i nove mere u borbi protiv džihadizma, u tom kontekstu pominje se i mogućnost uvođenja Patriotskog akta u Francuskoj - po ugledu na SAD nakon terorističkih napada 11. septembra 2001.\nMeđutim, analitičari procenjuju da ne postoji prevelika podrška za takvu meru, jer je novi zakon o borbi protiv terorizma upravo usvojen u parlamentu.\nFokus će biti na boljem korišćenju mehanizama koji su već na raspolaganju obaveštajnim službama kao i borbi protiv rastućeg problema širenja islamskog radikalizma u zatvorima.\nPremijer Vols je kazao prošle sedmice da je bilo "očiglednih propusta" nakon što se ispostavilo da su trojica napadača imali bogatu ekstremističku istoriju.\nSaučesnica u Siriji\nHajat Bumedijen, nevenčana supruga jednog od počinilaca serije terorističkih napada u Parizu, prešla je iz Turske u Siriju na dan kada je njen muž ubio policajku, rekao je jutros turski ministar spoljnih poslova Mevlet Čavušoglu.\nOn je rekao da je Bumedijen 2. januara stigla u Tursku iz Madrida, uoči masakra u Parizu, i da je odsela u jednom hotelu u Istanbulu.\nSnage bezbednosti tragaju za osobom koju je njen premijer Manuel Vals\nnazvao "verovatnim" saučesnikom u terorističkim napadima koji su tri\ndana potresali Francusku.\nVals je rekao da je potraga hitna jer je "pretnja i dalje prisutna".\nNa jednom video snimku koji se pojavio juče, jedan od napadača objašnjava kako će se napadi odvijati, i policija želi da nađe osobu koja je snimila i postavila na internet taj snimak.\nNemačka traži od Turske da zaustavlja ekstremiste\nŠef nemačke obaveštajne službe Hans-Georg Masen pozvao je danas Tursku da učini više kako bi se sprečilo da ekstremisti iz te zemlje prelaze u\nSiriju kako bi se priključili Islamskoj državi i drugim terorističkim organizacijama.\nPrema podacima nemačkih vlasti, najmanje 550 ljudi iz Nemačke otputovalo je za Siriju i Irak da se priključe ekstremističkim grupama.\nHans-Georg Masen je u izjavi za televiziju ARD ocenio da je Turska "ključna zemlja" jer je više od 90 odsto radikalnih islamista ušlo u Siriju preko nje.\nMasen je rekao da su mere sprečavanja ekstremista da ulaze u Siriju samo delimično uspešne i da broj onih koji su uspeli da dođu do odredišta ostaje previsok, "pa je tim neophodnije da Turci preduzmu dalje mere".\nPremijer Turske Ahmet Davutoglu posetiće u ponedeljak Berlin.\nKeri stiže u Pariz\nAmerički državni sekretar Džon Keri izjavio je danas da će ove sedmice doputovati u Pariz da bi izrazio solidarnost sa žrtvama napada islamskih militanata u glavnom gradu Francuske.\n"Nijedno terorističko delo, niti dva čoveka sa puškama `AK-47`, nikakvo uzimanje talaca u prodavnici - nikada neće zaustaviti one koji su odlučni da marširaju za slobodu", rekao je Keri tokom boravka u Indiji.\n"Naši odnosi sa Francuskom ne zavise od jednog dana ili posebnog trenutka. Reč je o dugoročnim odnosima koji se duboko zasnivaju na zajedničkim vrednostima i, pre svega, posvećenosti slobodi izražavanja. Predsednik i naša administracija blisko sarađuju sa Francuskom o prekograničnim bezbednosnim merama i nastavićemo da pružamo svu neophodnu pomoć", kazao je američki državni sekretar.\nOn je dodao da će doći u Pariz u četvrtak, 15. januara.\nKomentarišući kritike da nijedan visoki američki zvaničnik nije bio na jučerašnjem maršu u Parizu, Keri je podsetio da su skupu prisustvovali pomoćnik američkog državnog sekretara Viktorija Nuland, ambasador SAD u Francuskoj i mnogi ljudi iz Ambasade SAD.\n"Kao što svi znaju, ja sam bio u Indiji povodom ranije planiranog događaja. Lično bih veoma želeo da sam bio tamo, ali nisam mogao zbog obaveze koju sam imao ovde. Važno je da se te obaveze ispune", rekao je američki zvaničnik, prenosi AP.\nDžihadista Amedi Kulibali, koga su u petak ubili policajci, držao je četiri taoca u jevrejskoj radnji koje je ubio pre policijske akcije.\nPrethodnog dana, u sredu 7. januara, braća Said i Šerif Kuaši upali su u redakciju satiričnog nedeljnika "Šarli ebdo" u Parizu. U tom napadu su ubili 12 osoba. Braća Kuaši ubijeni su dva dana kasnije u policijskoj akciji na jednu štampariju gde su se sakrili.


FK Sloga - Blic Sport\nPobeda veterana Srbije na premijeri\nU prvom zvaničnom meču naša fudbalska reprezentacija veterana bila je bolja od veterana Sloge - 3:1. Strelci za Srbiju bili su Sinđić, Mitrović i Vanić.\nFSS objavio satnicu odloženih mečeva nacionalnog kupa\nFudbalski savez Srbije objavio je satnice odloženih utakmica osmine finala nacionalnog kupa, koje će biti odigrane u sredu, 19. novembra.\nMilinković: Pobeda znači za samopouzdanje\nTrener OFK Beograda Zoran Milinković rekao je da pobeda nad Slogom u Kupu Srbije od 5:0 mnogo znači njegovim fudbalerima za podizanje samopouzdanja.\nMilinković: OFK ima visoke ambicije u Kupu\nPrvoligaš Sloga iz Kraljeva će gostovati fudbalerima OFK Beograda u šesnaestini finala Kupa Srbije predvođen novim trenerom Sašom Mrkićem, koji će debitovati na Karaburmi, dok je kormilar "romantičara" rekao da njegov tim ima visoke ambicije u tom takmičenju.\nKup: Kaluđerović spasao Zvezdu bruke u Kraljevu, ispali "romantičari" i Kuljani\nFudbaleri Crvene zvezde su na jedvite jade prebrodili prvo kolo Kupa, savladavši u Kraljevu sa 2:0 Slogu zahvaljujući pogocima koje je u poslednjim trenucima utakmice sa ovim trećeligašem postigao Andrija Kaluđerović.


23-12-2019 17:26 Svet Region\nOdbor za ljudska prava i slobode Skupštine Crne Gore preporučiće parlamentu da usvoji Predlog zakona o slobodi veroispovesti, odlučeno je glasovima članova tog skupštinskog tela iz vladajuće većine, a glasanju nisu prisustvovali poslanici Demokratskog fronta (DF), koji su prethodno insistirali na povlačenju tog akta.\nSednici Odbora, koja je trajala gotovo pet časova, prisustvovali su i predstavnici crnogorske Vlade, verskih zajednica i institucije Zaštitnika ljudskih prava i sloboda.\nPotpredsednik crnogorske Vlade Zoran Pažin rekao je da je Vlada dužna da otvori pitanje pravne valjanosti upisa nekih verskih objekata u katastar nepokretnosti.\n- Kada je reč o načinu na koji je uknjižena Srpska pravoslavna crkva devedesetih godina u katastar - ne treba ni od toga praviti neku mistifikaciju - istakao je Pažin.\nPoslanici DF-a su na početku sednice tražili njeno odllaganje, dok Zakonodavni odbor oceni da li je Predlog zakona u skladu sa Ustavom, ali njihov predlog nije prihvaćen.\nPoslanik DF-a Slaven Radunović rekao je da je problem predloženog zakona što "ima loše namere".\n- Loša namera je kada tražite imovinu najveće religijske organizacije u državi, a sve da bi se ostvarila novouspostavljena programska načela sa poslednjeg partijskog kongresa - poručio je Radunović.


Komora Abu Dabija potpisala je sporazum o saradnji sa Poslovnim klubom UAE i Srbije\nUzimajući u obzir značaj unapređenja odnosa razvoja ekonomske i trgovinske saradnje između svojih članova, Privredna komora Abu Dabija i Poslovni klub Ujedinjenih Arapskih Emirata (UAE) i Srbije potpisali su krajem prošle sedmice sporazum o saradnji u kancelariji Komore na svetskoj izožbi EXPO 2020 u Dubaiju\nU ime Privredne komore Abu Dabija sporazum je potpisao Nj.E. Mohamed Helal Al Meiri, generalni direktor, dok je u ime Poslovnog kluba UAE – Srbija potpisala gospođa Sanja Radlovački, izvršna direktorka.\nPotpisivanje ugovora o saradnji je od velike važnosti za obe zemlje i služiće poslovnom okruženju u Abu Dabiju i Srbiji, kao i razmeni iskustava i najboljih praksi između kompanija, a takođe i stvaranju novih partnerstava u budućnosti.\n- Poslovna zajednica u Abu Dabiju veoma je zainteresovana za jačanje trgovinskih odnosa sa Srbijom - rekao je NJ.E. Al Mheiri, pozivajući kompanije da iskoriste raspoložive investicione mogućnosti i pojačaju trgovinu između dve strane.\nPrema njegovim rečima, Abu Dabi je postao savršena destinacija za započinjanje poslovanja i lansirna rampa za regionalna i međunarodna tržišta zahvaljujući naprednoj infrastrukturi, zakonodavnom sistemu i investicionom okruženju, što bi omogućilo kompanijama u Srbiji da diverzifikuju svoju trgovinu i nesmetano uđu na azijska tržišta kako bi istražili više mogućnosti.\nSa svoje strane, gospođa Radlovački je istakla da je Poslovni klub Ujedinjenih Arapskih Emirata i Srbije osnovan na jakim temeljima i podršci dveju strana, te da smo jedna od retkih zemalja u regionu koja se može pohvaliti brojem investicija iz UAE i koja naporno radi na učvršćivanju već dobrih odnosa dveju zemalja, stvaranju novih poslovnih prilika i razmenu znanja narocito na polju visokih tehnologija.\nGospođa Radlovački je, takođe, ukazala na važnost potpisivanja sporazuma o saradnji sa Komorom Abu Dabija, ističući da će novopotpisani sporazum pružiti različite mogućnosti za ulaganja u kompanije u Abu Dabiju i Srbiji. Ona je dodala da će ovaj sporazum imati direktan pozitivan uticaj na jačanje ekonomske saradnje dve zemlje, a samim tim je i pokazatelj snžnih bilateralnih odnosa između UAE i Republike Srbije.\nPovezane teme: Sanja Radlovački Poslovni klub UAE - Srbija Abu Dabi sporazum saradnja Komora Abu Dabija


DAN OTVORENIH VRATA U PALATI PRAVDE: Cilj je transparentno i dostupno sudstvo – Zrenjanin\n06/11/2018 08/11/2018 List Zrenjanin\nEvropski dan civilne pravde obeležava se od 2003. godine kao „Dan otvorenih vrata” u zrenjaninskoj palati pravde gde su smešteni Osnovni, Viši i Privredni sud, koji je ove godine domaćin, kao i Osnovno i Više javno tužilaštvo. Cilj manifestacije je da građanima približi pravosudni sistem jer je transparentno i dostupno sudstvo jedno od osnovnih strateških ciljeva i prioriteta.\nUčenici završnih razreda Zrenjaninske gimnazije i Ekonomsko-trgovinske škole „Jovan Trajković“ upoznali su se danas sa radom Privrednog suda koji je nadležan za teritoriju Grada Zrenjanina, opštine Žitište, Kikinda, Nova Crnja, Novi Bečej, Novi Kneževac, Sečanj i Čoka.\nU Privrednom sudu trenutno radi šestoro sudija, uključujući i predsednika suda, kako je predviđeno odlukom Visokog saveta sudstva od 13. oktobra 2015. godine. Osim sudija, zaposleno je 25 državnih službenika i nameštenika, kako je predviđeno Pravilnikom o unutrašnjem uređenju i sistematizacijom radnih mesta u ovom Sudu i odobrenim Kadrovskim planom.\n– Privredni sud se bavi parničnim postupcima kada su u pitanju pravna lica i subjekti, stečajnom materijom, izvršenjima, vodi registar, suđenja u razumnom roku. U parničnom odeljenju kvalitet rada u parničnoj referadi je 83,33 odsto. U odeljenju sudskog izvršenja kvalitet rada u izvršnoj referadi je 99,64 odsto, u odeljenju privrednih prestupa „PK“, „PKI“ i „PKP“ kvalitet rada je 99,76 odsto. U stečajnom odeljenju kvalitet rada je 100 odsto. Rezime na nivou suda je 97,99 odsto što je izuzetno visok kvalitet rada. Procenat savladavanja priliva na niovu suda iznosi 124,59 odsto, procenat rešenih predmeta je 69,22 odsto, dok je koeficijent ažurnosti 3,32 procenta – ističe Radomir Radojčić, predsednik Privrednog suda.\nKada je reč o dostupnosti informacija o radu suda, predsednik suda navodi da je advokatima i ostalim strankama omogućeno da putem internetima pristupe najvažnijim podacima koji se odnose na sudske predmete. Ove informacije mogu se dobiti uvidom na sajt Privrednog suda u Zrenjaninu www.zr.pr.sud.rs i uvidom na portal Privrednih sudova Srbije www.portal.sud.rs u meniju „tok predmeta“.\n– Istakao bih i da ovaj Sud ima izuzetnu saradnju i sa drugim državnim organima i organizacijama, pa tako svake godine održavamo sastanak sa licenciranim stečajnim upravnicima sa liste aktivnih stečajnih upravnika imenovanih za područje ovog Suda, kako bi se tekući problemi i nejasnoće u međusobnom radu što efikasnije i ekonomičnije rešili – kaže Radomir Radojčić i podseća na važnost medijacije kojoj sudstvo poslednjih godina pridaje na značaju i upućuje širu javnost na mogućnost dobrovoljnog i poverljivog konstruktivnog postupka za rešavanje sporova.\nNakon upoznavanja sa radom Privrednog suda, đaci su obišli prostorije suda. Manifestaciji su prisustvovali i Biljana Martinović, predsednica Višeg suda, Zlatoje Ankić, predsednik Osnovnog suda, sudije, sudski pomoćnici, saradnici, kao i Snežana Vučurević, načelnica Srednjobanatskog upravnog okruga.\n← SASTANAK U REGIONALNOJPRIVREDNOJ KOMORI: Kako održati vitalnost kompanije\nŽOGARIJЕ-LOPTARIJЕ: I dogodine u Zrenjaninu →


Pljevlja: Radnici će od Vodovoda tražiti pola miliona eura\nPojedini sindikati uputili su dopise direktoru preduzeća Čedu Gospiću u kojima traže mirno rješavanje spora, kako se ne bi ugrozila finansijska stabilnost preduzeća\n1033 pregleda\t2 komentar(a)\nRadnici Vodovoda sa predsjednikom opštine i Gospićem, Foto: Goran Malidžan\nZaposleni u pljevaljskom Vodovodu spremaju tužbu protiv preduzeća u kojem rade, a ukupna vrijednost spora po dva osnova mogla bi dostići iznos od pola miliona eura.\nPojedini sindikati uputili su dopise direktoru preduzeća Čedu Gospiću u kojima traže mirno rješavanje spora, kako se ne bi ugrozila finansijska stabilnost preduzeća.\nZaposleni tvrde da se od aprila 2017. zarade zaposlenima u pljevaljskom Vodovodu obračunavaju po najnižoj obračunskoj vrijednosti koeficijenta od 90 eura, umjesto 121,5 eura, koliko iznosi obračunska vrijednost u gotovo svim komunalnim preduzećima u Crnoj Gori u skladu sa Granskim kolektivnim ugovorom za komunalno-stambenu djelatnost. Podsjećaju da je Vlada sa reprezentativnim sindikatom potpisala Kolektivni ugovor za komunalno-stambene poslove 2012, koji je i sada na snazi.\nVlada je prihvatila da se obračunska vrijednost koeficijenta za sve zaposlene u komunalnoj oblasti u Crnoj Gori uvećava za 35 odsto od najniže obračunske vrijednosti koeficijenta u Crnoj Gori koja iznosi 90 eura. Granskim kolektivnim ugovorima utvrđuju obračunske vrijednosti koeficjenta za pojedine oblasti, u ovom slučaju oblast komunalne djelatnosti.\n“Novim obračunom koji primjenjuje DOO Vodovod Pljevlja potpuno je stavljen van snage Granski kolektivni ugovor, u kome je propisano da obračunska vrijednost koeficijenta u bruto iznosu čine neto najniža cijena rada, porez na dohodak i doprinosi na teret zaposlenog, a startni dio zarade čine topli obrok i 1/12 regresa za korišćenje godišnjeg odmora za prosječno 176 časova u mjesecu. Obračunska vrijednost koeficijenta kod poslodavca ne može biti niža od iznosa najnižeg obračunskog koeficijenta u Crnoj Gori, utvrđenog u skladu sa Opštim kolektivnim ugovorom, uvećan najmanje za 35 osto, uključujući poreze i doprinose”, tvrde zaposleni u dopisima koja su uputila rukovodstvu preduzeća.\nRadnici tvrde da su samo po ovom osnovu radnici ukupno oštećeni za više od 300.000 eura.\n“U skladu sa zakonima i drugim propisima Crne Gore, ne postoji mogućnost da se bilo kojim aktom suspenduje Granski kolektivni ugovor. Zaposlenima se u odnosu na Granski kolektivni ugovor mogu dati veća prava, ali se ne mogu umanjiti prava koja im garantuje Granski kolektivni ugovor čiji je potpisnik takođe Vlada”, tvrde u sindikatu.\nVodovod je jedno komunalno preduzeće u Pljevljima, ali i u Crnoj Gori koje obračunava zaposlenim zarade suprotno Granskom kolektivnom ugovoru za komunalno stambenu djelatnost.\nRadnici Vodovoda osporavaju i umanjenje zarada od 15 odsto, na koje se rukovodstvo preduzeća odlučilo zbog lošeg poslovanja, odnosno gubitaka preduzeća posljednjih godina.\nZaposleni tvrde da se smanjenje zarada radi selektivno, odnosno da se pojedinim radnicima umanjuju, a drugim uvećavaju zarade.\n“Na takav način nije se ispoštovao zakon koji propisuje umanjenje ukupnog fonda zarada, a ne umanjenje pojedinih zarada, nagrađivanje drugih ili zapošljavanje novih radnika”, tvrde zaposleni.\nDOO Vodovod PljevljaČedo GospićPljevljaVodovod Pljevlja